USI Lupo-Martini Wolfsburg is 'n sportklub uit Wolfsburg in die deelstaat Neder-Sakse in Duitsland. Behalwe sokker het die klub ook 'n afdeling vir boccia. Die klub is in 1981 gestig as 'n samesmelting van ISC Lupo en US Martini. ISC Lupo is in 1962 gestig deur Italiaanse inwoners van Wolfsburg en met die ondersteuning van die sosiale klub van Volkswagen AG. Die klub was die eerste uitlander-klub in Wes-Duitsland wat toegelaat is tot die Duitse sokkerstruktuur. Lupo beteken “wolf” in Italiaans. Teen 1970 het die aantal Italianers in Wolfsburg tot 12 000 gegroei en US Martini is gestig. Toe die twee klubs in 1981 saamgesmelt het was die klub aanvanklik 'n suiwer Italiaanse klub, maar vandag het die klub lede van baie nasionaliteite en is dit 'n tipiese Wolfsburgse sportklub. Die klub se grootste prestasie was om te promoveer na die Oberliga Nedersakse-Oos in 2009 en sodoende vir die eerste keer die nommer twee-klub in Wolfsburg te word, na VfL Wolfsburg, wat toevallig in dieselfde jaar vir die eerste keer ooit die Duitse sokkerkampioen geword het. Amptelike klubwerf


Glare ('n samestelling van die engelse beskrywing GLAss REinforced aluminium) is 'n saamgestelde materiaal wat uitgevind is deur prof. Boud Vogelesang en dr. Geert Roebroeks wat verbonde is aan die Tegniese Universiteit van Delft. Dit word onder meer deur Stork Fokker gebruik in die vliegtuigrompe van Airbus vliegtuie. Glare is 'n materiaal wat saamgestel is uit aluminiumlagies met 'n dikte van 0,3 tot 0,4 millimeter. Hierdie lagies word met bytstof behandel, geanodiseer en met 'n grondlaag bedek. Daarna word daar aan albei kante glasvesels vasgegom wat vooraf deurdrenk is met gom. Die materiaal sodoende verkry het 'n digtheid wat sowat 25% laer is as aluminium maar beduidend sterker is as aluminium. Glare besit 'n aantal besondere eienskappe. Die belangrikste hiervan is die materiaal se weerstand teen metaalvermoeiing. Die glasvesel tussen die aluminiumlagies is verantwoordelik vir hierdie eienskap. As daar 'n skeur in die metaal voorkom sorg die glasvesellagie daarvoor dat die skeur nie verder versprei nie. Verder weerstaan die materiaal vermoeiingskragte in alle rigtings wat dit uiters geskik maak vir gebruik in vliegtuigrompe. http://www.stork.nl/Stork/4263/Persbericht.html?pr=200311/926055


Daar is verskeie riviere met die naam Don: Don-rivier (Queensland), ’n sytak van die Fitzroy-rivier (Queensland) Don-rivier (Ontario) Don-rivier Don-rivier (Lancashire), Engeland Don-rivier (Suid-Yorkshire), Engeland Don-rivier (Tyne and Wear), Engeland Don-rivier (Aberdeenshire), Skotland


Mohammed of Moegammad (570 – 8 Junie 632; Arabies: محمد, Muḥammad, [muħammad]) was ’n religieuse, politieke en militêre leier van Mekka. Hy het Arabië onder ’n Islamitiese regeringsvorm verenig. Die Moslems en Baha’i glo hy is ’n profeet van God. Die Moslems beskou hom as die hersteller van die onveranderde oorspronklike monoteïstiese geloof van Adam, Noag, Abraham, Moses, Jesus en ander profete. Daar is geen bronne uit die tyd van Mohammed waaruit ’n lewensbeskrywing saamgestel kan word nie. Die oudste geskrif wat bekend is, is die Sira van Ibn Ishaq (byna 750); ander lewensbeskrywings is (gedeeltelik) daarop gebaseer. Mohammed is op 29 Augustus 570 n.C. in die Arabiese stad Mekka gebore; sy geboortedag word op Mawlid an-Nabi herdenk. Sy vader, wie se naam Abdullah was, het ’n maand voor Mohammed se geboorte gesterf. Sy moeder, Amina, is oorlede toe hy drie jaar oud was, en sy pleegmoeder, ’n Bedoeïen, toe hy ses was. Dus het sy oupa, Abd al-Muttalib, twee jaar lank vir hom gesorg.


Die Bulawayo Chronicle is 'n dagblad wat in Zimbabwe se tweede grootste stad uitgegee word. Die koerant is op 12 Oktober 1894 gestig en verskyn daagliks sedert Mei 1897. In die laat jare sewentig is die naam gewysig en staan dit bekend as The Chronicle. Rosenthal, Eric, "Encyclopaedia of Southern Africa", Juta and Company Limited, Kaapstad, 1978. Hierdie artikel is ’n saadjie. Voel vry om Wikipedia te help deur dit uit te brei.


Toy Story is 'n rekenaargeanimeerde gesins-/buddy-rolprent van 1995 wat deur John Lasseter geregisseer is en onder andere die stemme van Tom Hanks en Tim Allen gebruik. Die rolprent is deur Ralph Guggenheim en Bonnie Arnold vervaardig en deur die verspreidingsfirma Buena Vista Distribution versprei. Die draaiboek is deur Joss Whedon, Andrew Stanton, Joel Cohen en Alec Sokolow geskryf met musiek van Randy Newman. Dit is die eerste hoofprent wat slegs rekenaargegenereerde beeldmateriaal gebruik. Toy Story se intrige handel oor 'n klein seun se speelgoed wat aan 't lewe raak wanneer ookal hy nie in hul teenwoordigheid is nie. Die verhaal volg 'n speelgoed-cowboy wat jaloers raak wanneer 'n ruimtevaarder-aksiefiguur die eienaar se gunsteling speelding word. Toy Story was die verdienstelikste rolprent op sy openingsnaweek. Dit het $192 miljoen in die Verenigde State en Kanada tydens sy aanvanklike teatervrystelling ingevorder en het wêreldwyd meer as $356 miljoen verdien. Resensies was grotendeels positief en het die tegniese innovering van die animasie en die vernuf en gesofistikeerdheid van die draaiboek geloof. Toy Story-geïnspireerde materiaal sluit in DVD-vrystellings, temaspeelgoed, videospeletjies en koopware.


Lu Xun (Vereenvoudigde Chinees: 魯迅, Tradisionele Chinees: 鲁迅, Pinyin: Lǔ Xùn) of Lu Hsün (volgens die fonetiese Wade-Giles-transkripsie), was die skrywersnaam van Zhou Shuren (Vereenvoudigde Chinees: 周樹人, Tradisionele Chinees: 周树人, Pinyin: Zhōu Shùrén en Chou Shu-jen volgens Wade-Giles; * 25 September 1881,; † 19 Oktober 1936) was een van die belangrikste 20ste eeuse skrywers in China. Dikwels word na hom as die grondlegger van die moderne Chinese literatuur verwys. Hy het sy werke sowel in baihua (白話), die huidige Chinese omgangstaal, asook in klassieke Chinees geskryf. Hy was een van die invloedryke intellektuele wat die sogenaamde 4 Mei-beweging gesteun het wat aan Beijing se Beida-universiteit in die lewe geroep is, en het saam met ander intellektuele ook aan die Baihua-beweging deelgeneem wat hom met kwessies rakende literêre styl en genre bemoei het. Lu Xun was 'n skrywer van kortverhale, uitgewer, vertaler, kritikus, essayis en digter. In die 1930's het hy die titulêre leier van die Chinese Liga van Linkse Skrywers in Sjanghai geword.


Thomas Henry Grocott was die stigter van Grocott's Mail in Grahamstad in die Oostelike Provinsie en medestigter asook jare lange voorsitter van die Nasionale Persunie. Hy is in Liverpool gebore waar hy 'n vakleerling was by die Liverpool Mail van Mei 1854. Hy het uiteindelik 10 jaar by dié koerant deurgebring. In 1864 besoek mnr. R.W. Murray van die Great Eastern Star (wat jare later letterlik per ossewa na die Witwatersrand verplaas is en vandag nog as dagblad verskyn) Engeland. Hy ontmoet Grocott en bied aan dat hy Suid-Afrika toe kom en in die personeel van sy koerant kom werk. Die jong verslaggewer aanvaar die aanbod en vestig hom op Grahamstad. Grocott is binne sy eerste vyf jaar in die Oos-Kaap getroud met Eliza Jane Miller, dogter van eerwaarde Miller, medestigter van die Baptistekerk in Suid-Afrika. Drie kinders is uit die huwelik gebore, Ida, Emma en William Ellington. Net die seun is getroud, terwyl die dogters vir hulle 'n gerieflike huis by Milnerstraat 2A op Grahamstad laat bou het waarin die gesin Grocott vandag nog woon.


Idols is 'n Suid-Afrikaanse televisiewerklikheidsreeks van die televisienetwerk M-Net wat op die gewilde Britse reeks Pop Idol gebaseer is. Die reeks is 'n kompetisie om die beste jong sangeres of sanger in Suid-Afrika te identifiseer. Dit is in Seisoen 1 deur Candy Litchfield, Matthew Stewardson en Sami Sabitiin aangebied, in Seisoen 2 deur Colin Moss en Letoya Makhene, en in Seisoen 3 deur slegs Colin Moss. In hierdie reeks oudisioneer deelnemers ten eerstens, maar later word hulle tot net twaalf finaliste uitgedun, met elke finalis wat regstreeks moet optree. Daar is vier beoordelaars. In Seisoen 1 was Randall Abrahams, Dave Thompson, Marcus Brewster en Penny Lebyane, en in Seisoen 2 is Brewster en Lebyane deur Mara Louw-Thomson en Gareth Cliff vervang. Die beoordelaars se doel is om kritiek op die deelnemers se opvoerings telewer. Kykers kan vir etlike ure ná die afloop van 'n uitsending hul stem vir hul gunsteling via telefoon, SMS of aanlyn plaas. Op die daaropvolgende aand se episode word die deelnemers met die minste stemme huis toe gestuur. Die wenner van die eerste seisoen was Heinz Winckler, met Brandon October en Melanie Lowe in onderskeidelik die tweede en derde plekke.


Hierdie artikel handel oor die nedersetting in Skotland. Vir die dorp in Suid-Afrika, sien gerus Kinross. Kinross (Skots-Gaelies: Ceann Rois) is 'n dorp in die middel van Skotland, met 'n bevolking van sowat 4 000 mense. Kinross in Suid-Afrika is vernoem na die dorp. Kinross is op die oewers van Loch Leven geleë. Hierdie artikel is ’n saadjie. Voel vry om Wikipedia te help deur dit uit te brei.


Loch Leven (Skots-Gaelies: Loch Lìobhann) is 'n meer in die middel van Skotland. Op sy langste is die meer 6 km lank, en 'n belangrike dorp op sy oewer is Kinross. (en) "Loch Leven". British Lakes. Geargiveer vanaf die oorspronklike op 19 Mei 2018. Besoek op 12 Mei 2018. (en) John, Murray; Lawrence, Pullar (1910). Bathymetrical Survey of the Fresh-Water Lochs of Scotland, 1897-1909 Lochs of the Forth Basin Volume II - Loch Leven. National Library of Scotland: National Challenger Officer. p. 20. Besoek op 12 Mei 2018. Wiki-webtuistes Wikimedia Commons het meer media in die kategorie Loch Leven.


Siberië (Russies: Сиби́рь, Sibir) beslaan die grootste deel van Asiatiese Rusland. Dis ’n uitgestrekte, mineraalryke en grootliks ysbedekte gebied wat feitlik oor die hele Noord-Asië strek en reeds vanaf die 16de eeu deel van die Russiese Ryk was. Dit sluit ’n groot deel van die Eurasiese steppe in en strek ooswaarts van die Oeralgebergte tot by die skeiding tussen die opvanggebiede van die Stille Oseaan en die Noordelike Yssee, en suidwaarts van die Noordelike Yssee tot by die heuwels van Noordsentraal-Kasakstan en die nasionale grense van Mongolië en China. Opgrawings getuig van gesofistikeerde nomadiese beskawings wat reeds voor die Christelike era aan die oewers van al die Siberiese mere gewoon het. Tans beslaan dit sowat 77% van Rusland se grondgebied (13,1 miljoen vk. km), maar bevat slegs 25% van die land se bevolking (38 miljoen mense na wie in Russies as Sibirjakke verwys word). Die meeste van hulle woon in die suide, al langs die Transsiberiese Spoorlyn wat Moskou in die weste met Wladiwostok in die ooste verbind. Die grootste stad is Nowosibirsk, wat met sy 1,5 miljoen inwoners ook die derde grootste stad in Rusland is.


George I (Grieks: Γεώργιος Αʹ, Βασιλεὺς τῶν Ἑλλήνων, Geórgios Αʹ, Basileus ton Ellínon; 24 Desember 1845 – 18 Maart 1913) was van 1863 tot 1913 koning van Griekeland. Hy was oorspronklik ’n Deense prins en was net 17 jaar oud toe hy deur die Griekse nasionale vergadering gekies is as koning van Griekeland nadat hulle die voormalige koning Otto van die troon gesit het. As eerste monarg van die nuwe Griekse Huis van Sleeswyk-Holstein-Sonderburg-Glücksburg, was sy heerskappy van 50 jaar (die langste in die moderne geskiedenis van Griekeland) gekenmerk deur die verowering van grondgebied terwyl Griekeland sy plek gevestig het in die Europa voor die Eerste Wêreldoorlog. Twee weke voor die viering van sy 50ste bewindsjaar en tydens die Eerste Balkanoorlog, is hy in ’n sluipmoordaanval doodgeskiet. In skerp teenstelling met sy bewind was die heerskappy van sy opvolgers kort en onseker. George I is die oupa van prins Philip, die Hertog van Edinburg, die man van koningin Elizabeth II van die Verenigde Koninkryk. George is in Kopenhagen gebore as die tweede oudste seun van prins Christiaan van Sleeswyk-Holstein-Sonderburg-Glücksburg en Louise van Hesse-Kassel.


Brinkumer SV is 'n sportklub uit Stuhr in die deelstaat Neder-Sakse in Duitsland. Behalwe sokker, het die klub ook afdelings vir wandel en gimnastiek. Brinkum is 'n dorpsdeel van Stuhr. Aangesien Stuhr aan die stadsrand van Bremen geleë is, ding die klub in die Bremen-ligas mee. Die klub is in 1924 met die huidige naam gestig en is naas FTSV "Jahn" Brinkum die grootste sportklub in Stuhr. Die klub het in 2009 sy grootste prestasie behaal deur die Oberliga Bremen te wen, maar het verkies om nie aan die uitspeelwedstryde om promosie na die Regionalliga deel te neem nie. Die DFB se streng vereistes vir 'n Regionalligalisensie vereis onder meer dat 'n klub oor 'n tuisveld met 'n kapasiteit van minstens 5 000 beskik en die klub sou dit nie kon bekostig (en kon ook nie 'n borg in die hande kry) om 'n groot belegging in infrastruktuur te finansier nie. Amptelike klubwerf


Die vlag van Ascensioneiland, ’n Britse oorsese gebied is op 11 Mei 2013 in gebruik geneem. Die vlag vertoon ’n blou Britse vaandel met die wapen van die eiland op die wapperkant. Tydens die 'n vergadering van die Raad van Ascensioneiland op 3 Maart 2009 is besluit dat die eiland 'n unieke vlag sal ontwerp in samewerking met die Buitelandse en Gemenebeskantoor van Brittanje. Lede het ook voorgestel dat 'n openbare kompetisie geloods moet word om die ontwerp van die vlag vas te stel. "argiefkopie". Geargiveer vanaf die oorspronklike op 11 Januarie 2014. Besoek op 10 September 2013. http://www.sainthelena.gov.sh/news.php/863/first-ever-ascension-island-flag-to-fly[dooie skakel] (en) Berig in The Islander Geargiveer 11 Januarie 2014 op Wayback Machine. URL besoek op 8 Februarie 2010. (en) Ascensioneiland by Flags of the World.


Sven II (omstreeks 1019 – 28 April 1076) was van 1047 tot met sy dood koning van Denemarke. Hy was die seun van Ulf Jarl en Estrid Margarete Svendsdatter, die dogter van Sven I en suster van Knoet die Grote. Hy was drie keer getroud. Hy is in Denemarke bekend as Svend Estridsen. Sy voornaam word ook Sven, Svein en Swen gespel en sy van Estridson, Estridsson of Estridsøn. Vanweë sy verwantskap aan Knoet die Grote is hy vroeg reeds beskou as 'n aanspraakmaker op die troon. Toe Hartaknoet in 1042 dood is, het hy aanspraak op die Deense kroon gemaak, maar moes swig voor Noorweë se koning Magnus I. Hy het gou teen Magnus in opstand gekom en die Deense adellikes het hom as koning gekroon, maar hy is deur Magnus verslaan en het na Swede gevlug. Die oorlog tussen Sven en Magnus het tot 1045 geduur toe Magnus se neef Harald Hardråde uit ballingskap teruggekeer het, belaai met goud wat hy vergader het in sy tyd as huursoldaat in die Bisantynse Ryk. Magnus het Harald as ’n groot bedreiging beskou en besluit om die Noors-Deense troon met hom te deel.


Hierdie artikel handel oor die dorp in Australië. Vir die voormalige dorp in Zimbabwe, sien gerus Cheguta. Hartley is 'n historiese dorp in Nieu-Suid-Wallis, Australië. Die dorp is binne die plaaslike regeringsgebied van Lithgow en is ongeveer 150 kilometer wes van Sydney geleë. Dit is onder die westelike eskarp van die Blue Mountains geleë. Dit was eens op 'n tyd 'n administratiewe setel op die Great Western Highway, maar het sedertdien agteruit gegaan en is vervang deur dorpe wat langs die westelike spoorlyn geleë is. Met die 2006 in Australië, het Hartley 'n bevolking van 497 mense gehad. Hartley was 'n dorp wat uit 'n goudstormloop ontstaan het en het 'n besige hofsaal gehad wat in 1837 gebou is. Die hofsaal, wat vir meer as vyftig jaar lank in gebruik was, het 'n gereelde stroom misdadigers hanteer. Alhoewel Hartley in onbruik verval het, het die dorp goed bewaar gebly en is tans 'n goeie voorbeeld van 19de eeuse argitektuur. Vanweë die dorp se erfeniswaarde, word dit tans as 'n plek van historiese waarde bestuur deur die nasionale parkediens van Nieu-Suid-Wallis.


Knoet V (Deens: Knud V Magnussen; omstreeks 1125 – 9 Augustus 1157) was tussen 1146 en 1157 ’n medekoning van Denemarke saam met Sven III en Waldemar die Grote. Knoet was die seun van koning Niels se seun Magnus die Sterke, wat Sven III se oom, Knoet Lavard, vermoor het. Ná die abdikasie van koning Erik III in 1146, het die magnate van Jutland Knoet as koning gekies. Die volgende paar jaar het hy tevergeefs probeer om sy teenstander Sven III van Seeland te verslaan. ’n Duitse koninklike intervensie het Sven "eerste koning" gemaak met Knoet as medeheerser. In 1154 is Sven se bewind saam deur Knoet en Waldemar I omvergewerp. Ná ’n paar jaar in ballingskap het hy in 1157 met Duitse hulp daarin geslaag om ’n driedubbele verdeling van die koninkryk af te dwing met homself as heerser in Skone. Op ’n banket (die sogenaamde "Bloedfees" by Roskilde) in 1157 het Sven glo probeer om sy twee teenstanders uit die weg te ruim. Knoet is dood en Waldemar het na Jutland ontsnap. Nie veel van Knoet se persoonlike lewe of karakter is bekend nie.


Sir Johannes Henricus Brand, GCMG (algemeen bekend as Jan Brand en soms as John Henry Brand) (6 Desember 1823, Kaapstad – 14 Julie 1888, Bloemfontein) was 'n Suid-Afrikaanse prokureur en politikus en die vierde Staatspresident van die Oranje-Vrystaat, van 2 Februarie 1864 tot en met sy dood in 1888. Sy leuse was "Alles sal regkom as elkeen sy plig doen". Hy was die seun van Sir Christoffel Brand (1797–1875), speaker van die wetgewende vergadering van die Kaapkolonie, en Catharina Frederica Küchler. Hy is in Kaapstad gebore in die dae toe lord Charles Somerset nog goewerneur was. Hy het aan die Suid-Afrikaanse Kollege in Kaapstad studeer en het daarna (1845) sy studies aan die Universiteit van Leiden in Nederland voortgesit. Daarna is hy na Engeland en het in 1849 in Inner Temple 'n advokaat geword. Jan het in 1851 met Johanna Sibella Zastron getrou. Sy was die dogter van die Akteregistrateur in Kaapstad. Die egpaar het 8 seuns en 3 dogters gehad. Na sy terugkeer na Suid-Afrika het Brand hom in Kaapstad gevestig waar hy as advokaat in die Hooggeregshof van die Kaap die Goeie Hoop gepraktiseer het tot in 1863.


Hierdie artikel behoort versmelt te word met Jacobus Nicolaas Boshoff/Historia Junior. Jacobus Nicolaas Boshoff, ook wel J.N. Boshoff, (Kogmanskloof, Montagu, Kaapkolonie, 31 Januarie 1808 – Weston, Pietermaritzburg, 21 April 1881), was 'n Suid-Afrikaanse politikus en staatsman, 'n Voortrekker en die tweede Staatspresident van die Oranje-Vrystaat van 1855 tot 1859. Tydens sy termyn moes hy verskeie probleme die hoof bied, onder andere 'n dreigende oorlog met die Basotho en die Zuid-Afrikaansche Republiek (onder leiding van president Marthinus Wessel Pretorius) se poging om die Vrystaat te annekseer. Weens sy steun vir 'n plan van goewerneur sir George Grey om 'n Suid-Afrikaanse federasie tot stand te bring, neem sy gewildheid by talle burgers af. Hy bedank in 1858, keer na KwaZulu-Natal terug en dien etlike jare as parlementslid vir Kliprivier in die kolonie se Wetgewende Raad. Boshoff was 'n lid van derde geslag van die Kaaplandse familie van die stamvader Willem Hendrik Boshoff, wat op 18 Maart 1742 op die Hollandse skip Ruijven in die Kaap die Goeie Hoop aangekom het.


Urban Dictionary is ’n webaangedrewe woordeboek van sleurtaalwoorde en –sinsnedes. Vanaf 2009 spog hierdie webwerf met oor die 4 miljoen omskrywings op sy kerfstok. Inskrywings word deur vrywillige bewerkers reguleer en word volgens waarde deur besoekers beoordeel. Anita Hamilton, van die Time-tydskrif, het Urban Dictionary by haar ‘50 beste webruimtes van 2008’-lysie gevoeg. Die webruimte is in 1999 deur Aaron Peckham, van die California Polytechnic State University, gestig. Een van die eerste definisies op die blad is the man, wat verwys na, the head of the establishment put in place to 'bring us down'. Die definisies op Urban Dictionary het te make met sleng- of subkultuurwoorde, -sinsnedes en –verskynsels wat nie in algemene woordeboeke opgeteken is nie. Die meeste woorde het verskeie omskrywings, gebruiksvoorbeelde en merkers. Rassistiese, homofobiese of seksistiese terme is aanvaarbaar, solank dit slegs die gebruik van hierdie sleurtaal uitspel en nie op sigself lasterend is nie. Die webruimte se riglyne doen aan die hand dat definisies wat persoonlike verwysings, nie-kalkligpersone, onsin, reklame, omskrywings van seksuele geweld, sowel as grappe wat op lede van die webwerf gemik word, insluit, vermy behoort te word.


Erik V (1249 – 22 November 1286) was van 1259 tot 1286 koning van Denemarke. Hy was die seun van Christoffel I en sy vrou, Margaret Sambiria. Tot 1264 het hy onder die beskerming van sy ma regeer. Tussen 1261 en 1262 was hy ’n gevangene in Holstein ná ’n militêre neerlaag. Daarna het hy in Brandenburg opgegroei. Toe sy pa, Christoffel I, vermoor is, was Erik te jonk om self te regeer en die Deense hof het sy ma, koningin Margaret, as regent aangestel. Sy was ’n intelligente en bekwame vrou. Sy moes dadelik teen twee vyande veg om haar seun op die troon te hou: aartsbiskop Jacob Erlandsen, wat die biskop wat Erik gekroon het, uit die kerk geban het, en hertog Waldemar van Suid-Jutland. Nadat sy deur hoof Jarimar II van Rügen in Seeland verslaan is, het hertog Waldemar geglo sy is swak en het hy teen haar gerebelleer. Sy het na Jutland opgeruk en hom verslaan. Terwyl hy met haar oor ’n ooreenkoms onderhandel het, het hy en sy bondgenote in Noord-Duitsland haar aangeval en verslaan.


Die Westdenedam-ramp is 'n busongeluk wat op 27 Maart 1985 in Westdene, Johannesburg, Suid-Afrika plaasgevind het. Die bestuurder het beheer oor die bus verloor en deur die versperring om die dam gebars en in die dam beland. Die bus het skoliere van Hoërskool Vorentoe vervoer. Die ramp het die lewens van 42 kinders geëis. Die meeste van die kinders het waarskynlik verdrink, aangesien die impak van die botsing nie so groot was nie. Op 27 Maart 1985 omstreeks 13:30 het die bus wat die skoliere huis toe vervoer het, deur die damversperring gebars en in die dam ingery. Enkele oomblikke later het omstanders, onderwysers en medeskoliere soveel moontlik leerders probeer red totdat die nooddienste opgedaag het. Die oorlewende kinders is almal na die JG Strydom-hospitaal (nou die Helen Joseph-hospitaal) geneem vir behandeling. Daar was geen ander voertuie in die ongeluk betrokke nie. Die bestuurder, Willem Horne, kon nie onthou wat gebeur het nie aangesien hy kort voor die ongeluk sy bewussyn verloor het. Die ondersoek het getoon dat geen misdaad vermoed word nie en dat die bestuurder nie onder die invloed of nalatig was nie en is gevolglik vrygespreek.


Masjonaland beslaan die sentrale en noordoostelike dele van Zimbabwe en bestaan uit die provinsies Masjonaland-Wes, Masjonaland-Sentraal, Masjonaland-Oos en Harare, wat vir administrasiedoeleindes 'n afsonderlike provinsie is. Dit is ook die deel van die land waar die Sjona woon. Akers, Mary (red.), Encyclopaedia Rhodesia, The College Press Pvt. Ltd., Salisbury, 1973. Hierdie artikel is ’n saadjie. Voel vry om Wikipedia te help deur dit uit te brei.


Die Times of Zambia is 'n staatsbeheerde dagblad wat in Ndola, hoofstad van Zambië se Koperstreek-provinsie en die land se derde grootste stad, uitgegee word. Die Britse mynmaatskappy het die koerant en sy susterpublikasie, die Sunday Times, tot 3 Augustus 1983 besit toe die destydse regerende party, die United National Independence Party, die koerant se beheer oorgeneem het. Toe die Movement for Multiparty Democracy in November 1991 die bewind oorneem, het die party hom tot die hof gewend omdat hy beweer het UNIP het die koerante onregmatig verkry. Die hof het in die MMD se guns beslis en gelas die koerante moet aan die staat oorgedra word, sodat albei koerante nou deur die staat, pleks van die regerende of enige ander politieke party, beheer word. Die koerant se webtuiste


Opera is 'n webblaaier en internet-suite wat ontwikkel is deur die Noorse maatskappy Opera Software. Die webblaaier bedien algemene Internet-verwante take soos die vertoon van webtuistes, stuur en ontvang van e-pos-boodskappe, die bestuur van kontakte, klets op IRC kliënte, die aflaai van lêers via die BitTorrent protokol en die lees van RSS web feeds. Opera is gratis vir persoonlike rekenaars en selfone. Opera se veiligheidskenmerke sluit in ingeboude phishing en malware beskerming, sterk enkripsie om na veilige webwerwe toe te blaai en die vermoë om maklik private data soos HTTP-koekies te verwyder. Opera loop op 'n verskeidenheid van persoonlikerekenaar-bedryfstelsels insluitend Microsoft Windows, OS X, Linux, FreeBSD en OpenSolaris. Evaluasies van Opera is grotendeels positief en Opera het baie belangrike kenmerke van ander moderne webblaaiers bewerkstellig. Ten spyte van hierdie faktore, het Opera net 'n klein fraksie van die wêreldwye persoonlike rekenaar webblaaier mark. Dit het egter 'n groter markaandeel op die mobiele toestelle (soos selfone, smart phones, en persoonlike digitale assistente) mark. Weergawes van Opera is beskikbaar vir gebruik op die Symbian, Windows Mobile en Google Android-mobielebedryfstelsels, sowel as Java ME-aangeskakelde toestelle.


Die Londense Sendinggenootskap is in 1795 in Londen as reuse- vrywillige vereniging gestig deur leiers van die Onafhanklike Kerke, wat met die Anglikaanse Kerk en Presbiteriaanse Kerk saamgespan het om die evangelie aan die heidene te bring. Die genootskap het denominasionalisme verwerp omdat die leiers geglo het bekeerlinge kan self kies watter kerkverband vir hulle die meeste ooreenkom met die Woord van die Here. In 1818 aanvaar die genootskap die naam London Missionary Society (LSM). Baie van die eerste sendelinge was afkomstig uit Skotland of Europa en was lekepredikers. Hulle moes na regte onder 'n predikant werk, maar dié situasie het verander weens die opkoms van die mediese sendingaksies. Sedert die begin van die 19de eeu het die LSM sy optrede op die Stille Oseaan en Suider-Afrika toegespits. In 1966 smelt die LSM saam met die Commonwealth Missionary Society en vorm die Congregational Council for World Mission (CCMW), wat dui op die noue verband wat nog altyd tussen die LSM en die Kongregasionalistiese Kerk bestaan het. In 1977 ontstaan die Council for World Mission toe die Presbyterian Board of Missions by die CCMW inskakel. "argiefkopie".


Ereboogvoëls (familie Ptilonorhynchidae) is 'n voëlfamilie wat uit kraai-agtige sangvoëls bestaan. Hierdie voëls kom slegs in Australië, Nieu-Guinee en 'n paar geïsoleerde eilande voor en is verwant aan die flambojante paradysvoëls. Die naam "ereboogvoël" dui op die familie se bekendste kenmerk: mannetjies bou ingewikkelde konstruksies wat hulle in stand hou en versier, waarheen hulle vroutjies probeer lok om haar die hof te maak. Die konstruksie en sy dekorasie is sodanig dat die eerste Europese natuurkundige wat een ontdek het, oortuig was dat dit deur 'n mens gebou was. Alhoewel sommige ereboogvoëls helderkleurig is, is ander baie vaal. Ook hulle konstruksies wissel van hutvormig, tot oordekte lanings, tot torings. Helderkleurige mannetjies gebruik hulle helder veredosse om die vroutjies te beïndruk en hul konstruksies is taamlik eenvoudig; dis die vaal mannetjies wat weer indrukwekkende konstruksies bou en dan ryklik versier met kleurvolle voorwerpe. Verskillende voëls verkies verskillende voorwerpe, skulpe, blare, blomme, vere, klippe, bessies, goggas en selfs mensgemaakte voorwerpe soos plastiekdoppies, munte, skroewe, ens. word gebruik. Gekleurde mannetjies kies gewoonlik voorwerpe met 'n soortgelyke kleur.


Die nasionale vlag van Barbados is op 30 November 1966 amptelik in gebruik geneem. Die vlag vertoon drie ewe breë vertikale bane met blou aan die vlagpaalkant en die wapperkant en ’n geel baan in die middel. In die geel baan is ’n swart gebroke drietand. Die twee blou bane stel onderskeidelik die see en die lug voor en die geel baan stel die sand op die strande van Barbados voor. Die simbool in die middel van die geel baan is die Drietand van die Mitiese seegod, Neptunus. Hierdie simbool pryk ook op die Sëel van die kolonie wat deur die wapenskild van Barbados vervang is. Die gebroke staaf van die Drietand dui op die band wat gebreek is met die land se historiese en grondwetlike bande as ’n voormalige kolonie. Vlag van die Wes-Indiese Federasie, 3 Januarie 1958 tot 31 Mei 1962 Koloniale vlag van Barbados, 1870 tot 1966 Die standaard van Koningin Elizabeth in Barbados, 1966 tot 2021 Die standaard van die goewerneur-generaal van Barbados, 1966 tot 2021 Die standaard van die president van Barbados, sedert 2021 (en) Blad van die regering van Barbados oor die vlag Geargiveer 28 April 2010 op Wayback Machine (en) Barbados by Flags of the World.


Jak de Priester is 'n Afrikaanse sanger en skrywer. Hy is in 2002 deur die ATKV as wenner van die Crescendo-sangkompetisie aangewys. Van sy treffers sluit in: Sally Williams Nougat en Groen Mamba. Hy het ook die temalied van KykNET se sepie, Binnelanders geskryf en gesing. Jak de Priester word as Jako Roux in Parys in die Vrystaat gebore, waar hy sy laerskoolopleiding aan die Laerskool H.F. Verwoerd ondergaan en op die hoërskool op die dorp matrikuleer. Na skool studeer hy eers drama aan die Universiteit van Pretoria, maar skakel dan oor na gewone B.A.-studies. Hy verwerf ’n B.A.-graad en Hoër Onderwysdiploma, met Duits en Frans as onderrigvakke. Hierna spandeer hy tyd in Londen in Engeland, waar hy woon en vir twee jaar onderwys gee in Frans en Duits. Tydens ’n vakansie in Europa raak hy betrokke in kinderteater in Nederland en woon vir ’n ruk in Purmerend in Amsterdam, waar hy saam met die dramageselskap toer. Terug in Suid-Afrika wend hy hom hoofsaaklik tot musiek en in 2002 wen hy Crescendo en maak daarna groot opgang in die musiekbedryf.


Die Celsus-biblioteek in Efese, Klein-Asië (Anatolië, nou Turkye), is ter ere van Tiberius Julius Celsus Polemaeanus laat bou deur sy seun, Gaius Julius Aquila (konsul, 110 n.C.). Dit is in 135 n.C. voltooi. Celsus was in 92 n.C. konsul, in 115 goewerneur van die Romeinse provinsie Asië, en ’n ryk en gewilde plaaslike inwoner. Die biblioteek is gebou om 12 000 perkamentrolle te hou en as monument-graftombe vir Celsus. Dit was destyds ongewoon om in ’n biblioteek of selfs binne die stadsgrense begrawe te word, en dus was dit ’n spesiale eer vir Celsus. Die gebou is belangrik as een van die min oorblywende voorbeelde van antieke Romeinse biblioteke. Dit wys ook dat openbare biblioteke nie net in Rome gebou is nie, maar deur die hele Romeinse Ryk. In ’n groot restourasie wat beskou word as baie getrou aan die historiese gebou, is die fasade herbou; dit dien nou as ’n uitstekende voorbeeld van Romeinse argitektuur vir openbare geboue.


Ds. Pieter (Piet) du Toit (5 Augustus 1921 – 21 Julie 1989) was 'n predikant van die Nederduitse Gereformeerde Kerk, waarvan die laaste 22 jaar tot en met sy dood as leraar van die NG gemeente Drieankerbaai. Hy was die seun van dr. Piet du Toit, jare lank sekretaris van die NG Kerk se Sinodale Kommissie van Diens van Barmhartigheid in Kaapstad. As skoolseun het hy Transvaal op die atletiekbaan verteenwoordig en ook vir Maties se eerste span rugby en krieket gespeel. Hy is in 1947 gelegitimeer waarna hy agtereenvolgens die volgende gemeentes bedien het: Heidelberg (Gauteng), Vereeniging, Heidelberg (Wes-Kaap) en van 15 April 1967 Drieankerbaai, Kaapstad. Du Toit was gelief en gewild in die gemeente asook in die gemeenskap. In sy begrafnisrede het dr. Frits Gaum gesê Du Toit was 'n atleet by wie van moed opgee nie sprake was nie. Volgens sy eggenote, Zenobia, was hy 'n blymoedige mens wat elke dag voluit gelewe het. 'n Roudiens is in Drieankerbaai gehou en die teraardebestelling was op Gordonsbaai. Gaum, Frits (red.). 1989.


J.J. Stephens (gebore 27 Desember in Benoni) is 'n Afrikaanse country-sanger, liedjieskrywer en 'n vryskut radio-omroeper. Stephens se albums: 22 Years Of Country Music, REDNECK MUSIC An Evening with Engelbert Humperdinck, 2008 Dis Net Jy & ander "tributes", 2007 RMD Glo Vas, SELECT/RMD Jy Is Die Rots En Ander Goue Oues, SELECT Alone In The Night, 2001 SELECT Net Die Tyd Sal Leer Mystery, 1988 Lys van Suid-Afrikaanse musikante JJ Stephens se amptelike webtuiste Al Moet Ek Soms op YouTube Ou liefde roes nie op YouTube


Maria Helena Kaczyńska (* 21 Augustus 1942 in Machowo, Pole, as Maria Helena Mackiewicz; † 10 April 2010 in Smolensk, Rusland) was die eggenote van die Poolse staatspresident Lech Kaczyński en sodoende tot haar dood in 'n vliegtuigongeluk die Eerste Dame van Pole (Pools: Pierwsza dama Polski). Maria Kaczyńska is in 1942 as Maria Mackiewicz gebore. Haar vader Czesław Mackiewicz, 'n boswagter, het haar vertroud gemaak met die natuur. Haar moeder Lidia, 'n onderwyseres, was afkomstig van Sint Petersburg. Haar familie het oorspronklik uit Vilnius in Litaue gekom, maar het ná die Tweede Wêreldoorlog na Pole teruggekeer. Haar vader het as lid van die Poolse Armia Krajowa in Vilnius teen die Duitse weermag geveg. Ook twee van sy broers het aan die oorlog deelgeneem – een het as lid van die Tweede Poolse Korps in 1944 in die Slag van Monte Cassino geveg, die ander is as Poolse offisier in die Slagting van Katyn in 1940 deur Russe vermoor. In Pole het die gesin aanvanklik in Bydgoszcz gebly en later na Człuchów. Maria is met 'n hartdefek gebore sodat haar ouers baie goed na haar moes omsien.


Die NG gemeente Fort Jameson was 'n gemeente van die Nederduitse Gereformeerde Kerk in Zambië op die dorp wat na onafhanklikheid na Chipata herdoop is. Die gemeente is in 1954 van die NG gemeente Lusaka afgestig. Die enigste leraars waarvan die beskikbare bronne getuig, is ds. Wouter Hugo de Vos, wat hier gearbei het van 1954 tot 1958, en ds. Matthys Johannes de Villiers Delport, 1959 tot 1962. In Ons gemeentelike feesalbum is daar sprake van 'n ds. J.C. Botha wat op 8 Maart 1947 van Fort Jameson af na die gemeente Vanstadensrus in die Vrystaat beroep is, maar dit was voor Fort Jameson afgestig het. Ds. Jacobus Cornelius Christoff Pauw het van 1948 tot 1954 die plaaslike sendinggemeente bedien. Johannes Cornelis Botha, 1945 - 1947 Jacobus Cornelis Christoffel Pauw, 1947 - ? Wouter Hugo de Vos, 1954 - 1958 Matthys Johannes de Villiers Delport, 1959 - 1962 NG Kerk in Zambië Sinode van Midde-Afrika Chipata-gegewens op DRCZ Lusaka se webwerf Geargiveer 24 Januarie 2012 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Thomas Pringle is op 5 Januarie 1789 in Roxburghshire, Skotland, gebore en is Suid-Afrika se eerste Engelstalige digter en een van die baanbrekers vir persvryheid. Hy het studeer aan die Universiteit van Edinburg, waar hy in aanraking kom met talle bekendes, soos sir Walter Scott en sy toekomstige vennoot, John Fairbairn. Na hy sy hand aan die staatsdiens gewaag het, word hy redakteur van Blackwood's Magazine, maar die vergoeding was so karig dat hy hom by die 1820-Setlaars aansluit en hom op Glen Lynden in die Oostelike Provinsie gaan vestig. Op 5 Mei 1820 het hy as 'n Britse setlaar in Algoabaai aangekom. Pringle het hom aanvanklik in Glen-Lynden aan die Baviaansrivier (naby die teenswoordige Somerset-Oos) gevestig, maar het in 1822 onderbibliotekaris van die Suid-Afrikaanse Openbare Biblioteek in Kaapstad geword. Vanweë teëspoed moet hy egter sy grond verlaat en word bibliotekaris in Kaapstad. Daar kry hy saam met Fairbairn in 1822 verlof om 'n koerant te begin wat die eerste keer in 1824 verskyn. Die South African Journal het die goewerneur, lord Charles Somerset, uit die staanspoor dwars in die krop gesteek.


Pieter van der Stael was die tweede Hollandse sieketrooster aan die Kaap die Goeie Hoop en kom op 5 Maart 1656 in Tafelbaai aan. Hy vertoef hier tot 1663. Buiten sy pligte teenoor die Nederlanders aan die Kaap het hy ook probeer om sendingwerk onder die inboorlinge te doen, maar sonder veel sukses. Hierdie artikel is ’n saadjie. Voel vry om Wikipedia te help deur dit uit te brei.


Kernaandrywing verwys na 'n wye verskeidenheid aandrywingsmetodes waarvan die primêre kragbron 'n kernreaksie insluit. Baie militêre duikbote en vliegdekskepe, weens die ruoliepryse en uitlaatgasse, en 'n groeiende getal groot siviele oppervlakskepe, veral ysbrekers, gebruik kernreaktore vir aandrywingsdoeleindes. Charles de Gaulle – Franse kernaangedrewe vliegdekskip. USS Enterprise – eerste kernaangedrewe vliegdekskip. USS Long Beach – eerste kernaangedrewe oppervlakskip. USS Nautilus – eerste kernaangedrewe duikboot. Hierdie artikel is ’n saadjie. Voel vry om Wikipedia te help deur dit uit te brei.


Die 2003 Super 12-seisoen het in Februarie 2003 afgeskop met voorseisoenwedstryde wat van middel Januarie gespeel is. Dit het op 24 Mei ten einde geloop. Die skedule was oor 'n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in 'n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry. Pos = Tabel Posisie S = Speel W = Wen (4 punte) G = Gelykop (2 punte) V = Verloor (0 punte) PV = Punte vir (Totale punte aangeteken) PT = Against (Totale punte afgestaan) +/- = Punteverskil (Die totaal van PV minus PT punte) BP = Bonuspunt Spanne kan tot twee bonuspunte in 'n rondomtaliewedstryd verdien. Een bonuspunt word toegeken vir 'n span wat vier of meer drieë gedruk het in een wedstryd, ongeag die uitslag van die wedstryd. 'n Bonuspunt sal ook toegeken word aan die verloorspan wanneer daardie span met 7 of minder punte verloor. Slegs die verloorspan kan 'n maksimum van 2 bonuspunte verkry.


Spring is 'n metode van beweging waar 'n organisme of 'n nie-lewende meganiese sisteem (soos 'n robot) homself deur die lug oor 'n ballistiese trajek voortdryf. 'n Sprong kan van ander vorme van beweging (soos loop, hardloop en galop) onderskei word deur die relatief lang periode in die lug asook die skerp hoek waarteen daar gelanseer word. Sommige diere, soos die kangaroe, gebruik spronge as die primêre metode van voortbeweging, terwyl ander, soos die padda dit slegs gebruik om van roofdiere te ontsnap. Spring is ook 'n belangrike aksie tydens speel en die beoefening van sport. Kinders huppel soms as hulle speel, terwyl sportsoorte soos verspring en hoogspring van verskillende spronge gebruik maak. Hierdie artikel is ’n saadjie. Voel vry om Wikipedia te help deur dit uit te brei.


Paul Slabolepszy (gebore 1948) is ’n Suid-Afrikaanse akteur en dramaturg. Hy is in Bolton, Engeland, gebore. Sy ma was Engels en sy pa ’n Poolse vlugteling. Nadat die gesin na Suid-Afrika geïmmigreer het, het Slabolepszy in Musina, Polokwane en Witbank grootgeword. Hy wou aanvanklik ’n radiosportkommentator word. Met sy skool se sokkerwedstryde sou hy kommentaar lewer en dit later terugspeel. Dit het gou ’n instelling geword. Hy het daarna ook ander sport gedek en die plaaslike koerant het van sy bydraes gepubliseer vandat hy 14 jaar oud was. Omdat hy ’n radioloopbaan wou volg, het hy aan die Universiteit van Kaapstad ’n graad behaal met drama en Engels as hoofvakke. Hy het in dié tyd betrokke geraak in professionele teater. Hy het daarna op toneelspel gefokus. In 1983 is Slabolepszy bekroon as Standard Bank se Jong Kunstenaar vir Drama. Slabolepszy is een van Suid-Afrika se beste dramaturge en was in 1972 saam met Athol Fugard, Yvonne Bryceland en John Kani ’n stigterslid van Die Ruimte-teater, die land se eerste nierassige teatergeselskap.


Die kabinet van Nederland vorm die hoogste uitvoerende vlak van Nederland. Die kabinet bestaan uit die ministers en die staatssekretarisse (onderministers). Lys van kabinette van Nederland (nl) Het kabinet, Rijksoverheid Hierdie artikel is ’n saadjie. Voel vry om Wikipedia te help deur dit uit te brei.


Die afdelingswinkel GUM of GOeM (uitgespreek Ghoem) aan die oostekant van Rooiplein in Moskou beslaan die hele gebied tussen Nikolskaja- en Iljinka-straat in die historiese Kitai Gorod-sakebuurt. Dit het in 1921 sy huidige naam gekry (GUM het in die Sowjettyd gestaan vir Государственный Универсальный Магазин, Gossoedarstwenni Oeniwersalni Magazin of "Staatsafdelingswinkel"; vandag staan dit vir Главный Универсальный Магазин, Glawni Oeniwersalni Magazin of "Hoofafdelingswinkel"). Vanweë sy ligging aan Rooiplein, sy argitektuur en sy grootte (die verkooparea beslaan sowat 35 000 m2) is die GUM die bekendste inkoopsentrum in Rusland wat sy deure daagliks van tien uur voormiddags tot tien uur saans open. Dit is in 1893 gebou in die plek van ’n gebou wat sedert 1815 die Boonste ry van die destydse mark beslaan het en ’n groot deel van die handelsbedrywighede van Kitai-gorod onder een dak verenig het. Nadat die gebou sedert die 19de eeu toenemend verval het, was daar voortdurend planne om dit met ’n ander gebou te vervang. Dit het eers in die 1890's plaasgevind ná ’n kompetisie onder argitekte.


Jonás Manuel Gutiérrez (* 5 Julie 1983 in Sáenz Peña, Argentinië), is 'n voormalige Argentynse sokkerspeler. Hy het by die klub Newcastle United gespeel. "Barclays Premier League: notification of shirt numbers" (PDF). Premier League. p. 14. Geargiveer vanaf die oorspronklike (PDF) op 19 Augustus 2014. Besoek op 17 September 2014. "Newcastle United Jonas Gutierrez" (in Engels). Newcastle United. 2013. Geargiveer vanaf die oorspronklike op 21 September 2018. Besoek op 9 Januarie 2015. Wikimedia Commons het meer media in die kategorie Jonás Gutiérrez. Jonás Gutiérrez se webwerf Hierdie artikel is ’n saadjie. Voel vry om Wikipedia te help deur dit uit te brei.


Niemczyk is 'n dorp in die Chełm-distrik in die woiwodskap Kujawië-Pommere in Pole. Die dorp is in die Middeleeue gestig. Hierdie artikel is ’n saadjie. Voel vry om Wikipedia te help deur dit uit te brei.


Dr. William Nicol (Robertson, 23 Maart 1887 – 22 Junie 1967) was NG predikant, teoloog, kultuurmens, opvoedkundige en goewerneur van die Transvaal en het 'n groot rol in die ontwikkeling van die Afrikaner gespeel. In 1906 verwerf hy sy BA-graad aan die Universiteit Stellenbosch en studeer daarna aan die Vrye Universiteit van Amsterdam en Princeton. Van 1913 tot 1938 is hy predikant van die NG gemeente Johannesburg-Oos, die sogenaamde Irenekerk. In Junie 1938 word hy leraar in Pretoria-Oos. Hy was van 1934 tot 1948 moderator van die NG Sinode van Transvaal. In Johannesburg was hy 'n voorvegter vir die erkenning van die Afrikaanse taal en vir die stigting van Afrikaansmediumskole. Nicol was die stigter van Johannesburg-Oos se gemeenteblad, Irenenuus, in Januarie 1923, waarmee hy die lidmate in hulle besondere situasie wou begelei op hulle geloofspad. Dit is in Afrikaans geskryf in 'n stadium toe die taal net-net 'n vastrapplek in skole begin kry het en dit selde van die kansel gehoor is.


Die Borsbeeld van Nefertiti, ook die Hoof van Nefertiti of net Nefertiti genoem, is een van die beduidendste kunsskatte van Ou Egipte en word as meesterwerk van die Amarna-tydperk en die beeldhoukuns beskou. Dit is in die regeringstyd van farao Echnaton tydens die 18de dinastie van die Nuwe Ryk tussen 1353 en 1336 v.C. as 'n model geskep. Die borsbeeld van koningin Nefertiti is op 6 Desember 1912 tydens argeologiese opgrawings van die Deutsche Orient-Gesellschaft (DOG) onder leiding van Ludwig Borchardt in Tell el-Amarna in huis P 47,2, die ateljee van die hoofbeeldhouer Thutmosis, ontdek. Die kunswerk is in Januarie 1913 volgens 'n ooreenkoms oor die verdeling van vondse en met die goedkeuring van die Egiptiese Raad van Antikwiteite na Duitsland geneem. In 1920 is die borsbeeld saam met ander kunswerke, wat tot daardie tydstip as 'n permanente lening aan die Egiptiese afdeling van die Koninklik-Pruisiese Kunsversamelings gegee is, deur 'n skenking van James Simon aan die Vrystaat Pruise oorhandig.


Stębark [ˈstɛmbark] (Duits Tannenberg) is 'n stadsdeel van Grunwald (Grünfelde) in die powiat Ostródzki van die woiwodskap Ermland-Masurië, Pole. Die nedersetting is in die voormalige Oos-Pruise, naby die grens met die voormalige Wes-Pruise in die oostelike uitlopers van die Kernsdorfer Höhe geleë en het saam met die naburige Grunwald danksy twee veldslae bekendheid verwerf: Op 15 Julie 1410 het die Duitse Orde in die Slag van Tannenberg 'n verpletterende nederlaag teen Pools-Litause magte gely. Die historiese gebeure het in die 19de eeu in Pole tot 'n nasionale mite ontwikkel. Tydens die Eerste Wêreldoorlog het Duitse troepe onder bevel van Paul von Hindenburg tussen 26 en 30 Augustus 1914 'n oorwinning oor die 2de Russiese leër onder bevel van generaal Aleksander Wassiljewitsj Samsonof behaal. Die Russe is deur Von Hindenburg se 8ste leër omsingel. Die Duitse Tannenberg-monument is later ter herdenking van hierdie slag opgerig.


Televisietoring van Berlyn Ligging Alexanderplein, Berlyn Funksie Televisietoring Draairestaurant Kroeg Uitkykplatform Opgerig 1965–1969 Tegniese gegewens Hoogte: 368,3 m Uitkykplatforms: 203,78 en 207,53 m Materiaal: Staal en beton Die televisietoring van Berlyn (Duits: Fernsehturm Berlin) is met 368 meter die hoogste gebou in Duitsland en ook die vierde hoogste gebou in Europa wat nie afgespan is nie. Die toring is tussen 1965 en 1969 wes van die Alexanderplein in die historiese stadskern van Berlyn opgerig, vlakby die middeleeuse Sint Mariakerk en nie ver van die Rooi Raadsaal nie. Die toring is tans in besit van die Deutsche Funkturm GmbH (DFMG) in Münster, 'n dogtermaatskappy van Deutsche Telekom AG. Reeds in die 1950's was daar planne om 'n televisietoring in die destydse Oos-Berlyn op te rig. Aanvanklik is die heuwelreeks Müggelberge in die administratiewe distrik Köpenick as 'n geskikte plek gekies. Boubedrywighede was al aan die gang toe die projek uiteindelik stopgesit moes word – die toring sou 'n moontlike gevaar vir opstygende en landende vliegtuie op die Schönefeld-lughawe net buite Berlyn ingehou het. Só is slegs die toring se voetstuk voltooi.


Cassette is 'n Suid-Afrikaanse musiekgroep. Die groep het vir hul debuutalbum Welcome Back to Earth 'n SAMA (Suid-Afrikaanse Musiektoekenning) vir Best Rock Album (beste rockalbum) in 2007 gewen. Hulle is ook in twee ander kategorieë genomineer, waaronder díe van Best Group (beste groep). In 2008 is Cassette in die Best Live Performer- (beste regstreekse opvoerder) kategorie by die MTV Africa Music Awards genomineer. Cassette het al samewerkinge met Mahotella Queens, Zubs, Vusi Mahlasela, onder meerdere Suid-Afrikaanse kunstenaars, gehad. Hulle het ook al internasionale handelinge in konsert ondersteun, waaronder Pink, Evanescence, Eagle-Eye Cherry en BLØF. In Desember 2007 het Cassette die 46664-konsert geopen. Lys van Suid-Afrikaanse musiekgroepe Hierdie artikel is ’n saadjie. Voel vry om Wikipedia te help deur dit uit te brei.


Die Perth Ovaal (ook nib-stadion weens borgskapredes) is 'n sportstadion in Perth, Australië. Dit is sedert 1996 die tuisveld van die A-ligaklub (sokker) Perth Glory en is sedert 2003 die Wes-Australiese Rugbyleague se administratiewe fasiliteite. Tussen 1906 en 1910 was die stadion bekend as Lotonpark (hierdie naam verwys steeds na die aangrensende tennisbane asook 'n klein stuk oop grond langs die stadion). In die stadion se huidige opset kan daar soveel as 18 156 mense sit en word dit tans gebruik vir sokker-, rugbyliga- en rugbywedstryde weens die reghoekige vorm van die speeloppervlak. Wanneer musiekkonserte aangebied word kan daar soveel as 25 000 mense gehuisves word. Die stadion is die tuisveld van die Perth Glory-sokkerklub en van die voormalige Australiese Rugbykampioenskapspan Perth Spirit. Die Western Force, die plaaslike Superrugby-span gaan die Perth Ovaal as tuisveld gebruik wanneer die Subiaco Ovaal uitgebrei word. Die Subiaco Ovaal ervaar dalende toeskouergetalle weens die ovaalvormige speelveld (nie noodwendig geskik vir rugby en die toeskouers daarvan nie) en die Force het in 2010 na die Perth Ovaal verhuis.


Hasselt kan wees: Hasselt, België, hoofstad van die Vlaams-Belgiese provinsie Limburg Hasselt, Nederland, plek in die munisipaliteit Zwartewaterland in die Nederlandse provinsie Overijssel


Die Cape Town Highlanders is 'n reserwemagregiment in die Suid-Afrikaanse Infanteriekorps van die Suid-Afrikaanse Leër, met hoofkwartier in Kaapstad. Dit bestaan sedert 1885 en het 'n geskiedenis wat aktiewe deelname aan verskeie koloniale veldslae, die Tweede Vryheidsoorlog, die Eerste Wêreldoorlog, die Tweede Wêreldoorlog, die Angola-veldtog (1975-76), die Grensoorlog, en die Noodtoestand insluit. Die regiment het verskeie gevegsonderskeidings verwerf, en oor die jare is baie lede met dekorasies vereer. Sy leuse is Nemo me impune lacessit ('Niemand raak ongestrafd aan my nie'). Hy dra die Gordon-tartan. 1880's As gevolg van vrese van 'n oorlog tussen Brittanje en Rusland in 1885 is verskeie vrywilligeenhede in Britse kolonies op die been gebring - onder hulle is die Cape Town Highlanders. 1890's Betsjoeanaland-veldtog (1897) - aktiewe diens in noord-Kaapland. Tweede Vryheidsoorlog (1899-1902) - aktiewe diens in wes- en noord-Kaapland en die Oranje-Vrystaat. 1900's Ontvang in 1904 'n Koningsvaandel ter erkenning van sy diens in die oorlog.


Die Woiwodskap Podlachië (Pools: Województwo podlaskie) is in die noordooste van Pole geleë en behels naas Suwalszczyzna of die Suwałki-streek ook 'n deel van die naamgewende Podlachië. Die woiwodskap – een van 16 in Pole – is in 1999 met die samesmelting van die voormalige woiwodskappe Białystok en Łomża en 'n deel van Suwałki gevorm en word deur die woiwodskappe Ermland-Masurië, Masowië en Lublin omsluit. Behalwe vir die hoofstad Białystok is Podlachië 'n oorwegend landelike en ylbevolkte gebied. Die woiwodskap, wat in die ooste aan Litaue en Wit-Rusland grens, word van oudsher deur etniese diversiteit gekenmerk en naas Pole ook deur Wit-Russe, Litauers en nakomelinge van Tatare bewoon wat hulle tydens die heerskappy van koning Jan III Sobieski hier gevestig het. So het aanhangers van verskillende godsdienste – Rooms-Katolieke, Ortodokses en Moslems – hier steeds vreedsaam naas mekaar geleef. Deur die loop van eeue was Podlachië meestal 'n grensgebied – tussen Pole en die Grootvorstedom Litaue, tussen Poolse gebiede wat deur Pruise geannekseer is en Rusland en later tussen Rusland en die Koninkryk Pole.


Nuus24 was 'n Afrikaanse nuuswebwerf wat gebeure op plaaslike en internasionale vlak gedek het. Nuus24 is deur 24.com, 'n lid van die Online Publishers Association, bestuur. Op 1 Augustus 2013 is alle inhoud van die webwerf verwyder en vervang met skakels na artikels in Die Burger, Beeld en Volksblad. Vandag is die skakel slegs 'n aanstuur na die Engelse weergawe van die webtuiste. Die webwerf se Engelse weergawe staan as News24 bekend en is steeds by news24.com beskikbaar. Netwerk24 is in 2015 gestig as 'n platform vir die Afrikaanse koerante Die Burger, Beeld, Volksblad, en Rapport, en die tydskrifte Huisgenoot, Sarie, Kuier, Tuis, Baba en Landbouweekblad. Nuus24 sluit sy deure, Maroela Media, 11 Junie 2013 (af) Voormalige Afrikaanse webwerf (en) Amptelike Engelse webwerf Hierdie artikel is ’n saadjie. Voel vry om Wikipedia te help deur dit uit te brei.


Clayton Durand (gebore in Vereeniging, 15 Junie 1984) is 'n Suid-Afrikaanse rugbyspeler wat vir die Luiperds in die Curriebeker speel. Clayton Durand by SARugby.co.za Hierdie artikel is ’n saadjie. Voel vry om Wikipedia te help deur dit uit te brei.


Hobart is die hoofstad van die Australiese staat Tasmanië met 'n bevolking van 217 973 in 2013 en 'n oppervlakte van 1 695,5 km². Hobart was een van die Australiese gasheerstede tydens die Krieketwêreldbeker 1992 en Krieketwêreldbeker 2015. Hierdie artikel is ’n saadjie. Voel vry om Wikipedia te help deur dit uit te brei.


Port Vila is die hoofstad en grootste stad van die eilandnasie Vanuatu. Die stad is aan die weskus van die eiland Efate geleë en het 'n bevolking van 44 040 in 2009 gehad, 'n toename van 35% teenoor die vorige sensusuitslag (29.356 in 1999). In 2009 vorm die bevolking van Port Vila 18,8% van die land se bevolking en 66,9% van die bevolking van Efate. Aan die suidkus van die eiland Efate, in die Shefa-provinsie, is Port Vila die ekonomiese en kommersiële sentrum van Vanuatu. Die burgemeester is Erick Puyo Festa, van die Vanua'aku Pati, wat in Januarie 2018 verkies is; sy adjunk is Jenny Regenvanu, van die Graun mo Jastis Pati. Op 13 Maart 2015 het Port Vila groot skade gely, aangerig deur sikloon Pam. Plaaslik word die stad meestal "Vila" genoem, hetsy in Frans of Bislama [viˈla] of in Engels / ˈviːlə / VEE-lə (nie soos Engelse "villa" nie). Die naam van die gebied is Efil in die inheemse Suid-Efate-taal en Ifira in die naburige Mele-Fila-taal.


Die N10 is een van die nasionale paaie in Suid-Afrika. Die pad verbind Port Elizabeth met die grenspos Nakop. Die N10 begin waar dit noordwaarts afdraai vanaf die N2 ongeveer 50 km oos vanaf Port Elizabeth. Die pad hou noord en gaan deur Paterson. Hier kruis dit die hoofspoorlyn tussen Johannesburg en Port Elizabeth. Ongeveer 16 km na Paterson gaan dit oor die Olifantskoppas. Die N10 kruis dan die Klein-Visrivier voor Cookhouse bereik word. Na Cookhouse kronkel die pad oor die Oos-Londen spoorlyn en gaan dan deur Daggaboersnek. Die N10 bly dan parallel met die Groot-Visrivier, kruis dan die rivier drie keer voor Cradock bereik word. Vanaf Cradock loop die N10 noordwes, is redelik plat en reguit voor dit met die N9 aansluit net voor Middelburg en verby die dorp gaan. Agtien kilometers na Middelburg skei die paaie; die N9 hou noordwaarts en die N10 gaan noordwes en verlaat die Oos-Kaap vir die Noord-Kaap. Die pad vanaf die Noord-Kaap grens is plat en reguit tot by Hanover waar dit die N1 kruis. Van Hanover na De Aar is die N10 steeds plat en reguit in ’n noordwes rigting.


Vir ander gebruike, sien Grootrivier (dubbelsinnig). Die Groot-, Gamka- en die Olifantsriviere en hul baie sytakke is die bolope van die Gouritsrivier. Die Grootrivier dreineer die westelike deel van daardie deel van die Karoo wat in die Wes-Kaapprovinsie val. Die Grootrivier ontstaan deur die samevloeiing van die Klein-Swartbergrivier en die Buffelsrivier. Die Touwsrivier ontspring in die Matroosberge by Ceres en De Doorns op hoogtes wat wissel tussen 300 en 1 900 m meter bo seespieël. Die jaarlikse neerslag wissel tussen die 200 en 1 500 mm per jaar en val gewoonlik in die baie laat somer tot winter, maar ook dwarsdeur die jaar. Die Touws loop oos deur die dorp Touwsrivier en verder suidwaarts in die Klein-Karoo. Dan sluit dit 25 km wes van Van Wyksdorp by die Grootrivier aan. Die Buffelsrivier ontspring in die Kromberge in die Moordenaarskaroo, op so 'n 1 700 m bo seevlak. Die jaarlikse reënval is gewoonlik minder as 500 mm en val in die laat somer. Die rivier loop suid deur Laingsburg en die Buffelspoort in die Klein-Swartberge na die Klein-Karoo.


Die Vaaldriehoek is 'n groot driehoekige industriële gebied in Suid-Afrika wat deur Vanderbijlpark, Vereeniging en Sasolburg gevorm word. As gevolg van die swaar nywerhede in en rondom die Vaaldriehoek is die gebied berug vir lugbesoedeling en respiratoriese siektes. Om hierdie rede word die gebied soms die "vuil-driehoek" genoem. Nabygeleë is die Vaaldam, vanwaar die massiewe PWV-megalopool (Pretoria, Witwatersrand en die Vaaldriehoek) se water afkomstig is. Die PWV-gebied vorm die stedelike hart van die Gautengprovinsie. Witwatersrand is die naam van die Groter Johannesburg area en die goud-draende rif waar goud in 1886 ontdek is. Inligting oor die vaaldriehoek Vaaldriehoek se besigheidsgids Hierdie artikel is ’n saadjie. Voel vry om Wikipedia te help deur dit uit te brei.


Themistokles (Grieks: Θεμιστοκλῆς; "Glorie van die Wet"); c. 524–459 v.C., was 'n Atheense politikus en generaal. Hy was een van 'n nuwe geslag politici wat opgang gemaak het in die vroeë jare van die Atheense demokrasie, tesame met sy groot teenstander Aristides. As politikus was Themistokles 'n populis, met as steungroep die laer Atheense stande, terwyl hy merendeels met die Atheense adelstand oorhoeks was. In 493 v.C. verkose as archont, het hy stappe gedoen om die Atheense vlootmag te versterk, wat 'n herhalende tema in sy politieke loopbaan sou word. Tydens die eerste Persiese inval in Griekeland, het hy geveg in die Veldslag van Marathon, en was moontlik een van die 10 Atheense strategoi (generaals) in daardie konflik. Vroeg reeds het by die besondere vermoë geopenbaar om 'n ingewikkelde situasie vinnig op te som, asook die gawe om vinnig op te tree. Reeds as jong man het by ŉ groot aandeel in die bestuur van Athene gehad, en in 493 v.C. was hy leier van die Atheense staat.


Franklin Delano Roosevelt [ˈfɹæŋklɪn ˈdɛlənoʊ ˈɹoʊzəvɛlt] (* 30 Januarie 1882 in Hyde Park, New York; † 12 April 1945 in Warm Springs, Georgia) was vanaf 1933 tot sy afsterwe in 1945 die 32ste President van die Verenigde State. Franklin D. Roosevelt het as kandidaat van die Demokratiese Party gestaan en is ná sy eerste ampstermyn drie keer herverkies (in 1936, 1940 en 1944). Hy is sodoende die enigste president van die VSA wat dié amp vir meer as twee termyne beklee het. Vanweë die internasionale situasie, wat deur die uitbreek van die Tweede Wêreldoorlog oorheers is, het Roosevelt besluit om vir 'n derde en vierde ampstermyn te staan - ongeag die vrywillige selfbeperking van Amerikaanse presidente wat oorspronklik deur George Washington ingevoer is. Eers met die 22ste wysiging van die Amerikaanse grondwet (22nd Amendment to the U.S. Constitution) in 1947 is daar sedert 1951 'n formele beperking tot twee ampstermyne. Roosevelt word ook onthou vir die Leen-en-pagwet wat deur die Amerikaanse kongres goedgekeur is op 11 Maart 1941 wat Amerika indirek betrokke gemaak het by die Tweede Wêreldoorlog.


Die term ryk verwys in magspolitieke opsig na 'n staat wat teenoor ander lande aanspraak op 'n hoër rang maak of waarin meerdere volke onder een gemeenskaplike sentrale gesag staan. Bekende historiese voorbeelde is die Ryke van die Antieke Ooste, die Persiese Ryk, die Ryk van Alexander die Grote, die Romeinse Ryk, die Islamitiese Ryk, die Bisantynse Ryk, die Frankiese Ryk van Karel die Grote, die Ottomaanse Ryk, die Britse Ryk, die Russiese Ryk, die Ryk van Napoléon Bonaparte en die fascistiese Italiaanse Ryk. Die westerse ryksgedagte het sy oorsprong in die Romeinse Ryk, chiliastiese voorstellings in die Ou Testament of Hebreeuse Geskrifte van die Bybel en die idee van 'n gemeenskaplike Christelike ryk waarin alle nasies met dieselfde geloof verenig sou word - Augustinus se civitas Dei of ideale staatsvorm wat teenoor gelowiges as beskermende wêreldlike mag optree. In Europa het die Heilige Romeinse Ryk - wat sedert 1157 amptelik die Sacrum Imperium of "Heilige Ryk" genoem is - met die keiser as Godgegewe heerser (wat ook uitsluitlik verantwoordelik teenoor God was) as universele monargie bestaan.


.ae is die Internettopvlakdomein vir die Verenigde Arabiese Emirate. Dit word deur TRA, onder die naam .aeDA, onderhou. Lys van Internettopvlakdomeine ISO 3166-2:AE (en) Registrasie van .ae-domeine Geargiveer 12 Oktober 2011 op Wayback Machine


.al is die agtervoegsel van domeinname in Albanië. .al-domeinname word deur die Telecommunications Regulatory Authority of Albania uitgegee, wat aanspreeklik is vir die topvlakdomein 'al'. .AL Registrar Lys van Internettopvlakdomeine ISO 3166-2:AL


Benjamin (Bibi) Netanyahu (Hebreeus: בנימין נתניהו ; gebore 21 Oktober 1949 in Tel Aviv) is 'n Israelse politikus wat aan die regs-liberale politieke party Likoed behoort. Hy was tussen 1996 en 1999 en weer van 2009 tot 2021 die Eerste minister van Israel. Tussen 17 Mei 2020 en 13 Junie 2021 was hy die Eerste Minister van die regs-sentrale-religieuse Netanyahu-Gantz-kabinet. Van 14 Mei 2015 tot 17 Mei 2020 was hy die Eerste Minister van die regs-religieuse Netanyahu IV-kabinet. Van 18 Maart 2013 tot 14 Mei 2015 was hy die Eerste Minister van die regs-sentrale Netanyahu III-kabinet. Van 31 Maart 2009 tot 18 Maart 2013 was hy die Eerste Minister van die regs-(links)-religieuse Netanyahu II-kabinet. Hy was vanaf 1996 tot 1999 ook premier gewees, van die regse Netanyahu I-kabinet. Van 1988 tot 1999 was hy 'n lid van die Knesset. Sedert 2003 is hy weer 'n lid van die Knesset. Netanyahu het verskeie ministersposte beklee. Hy was in 1998, van 2002 tot 2003, in 2013 en van 2015 tot 2019 minister van Buitelandse Sake, van 2003 tot 2005 minister van Finansies en van 2018 tot 2019 minister van Verdediging.


Stadsregte het in Europa oorspronklik na die keiserlike of vorstelike voorreg verwys waardeur aan 'n nedersetting stadstatus toegeken is. Later is die term dikwels sinoniem gebruik vir die besondere regte wat aan stadstatus verbonde is, veral in teenstelling met die reg van landelike gebiede wat deur die plaaslike heersers bepaal is. Die stadsregte wat vanaf die Middeleeue in Sentraal-Europa aan nedersettings toegeken is, het hulle oorsprong in Italiaanse voorbeelde wat by die Romeinse tradisie van stedelike selfbestuur aangesluit het. Die ontwikkeling van stedelike nedersettings was nou gekoppel aan die stigting van permanente handelsplekke op die basis van bepaalde voorregte: met die sogenaamde markvrede is alle besoekers van 'n handelsplek teen enige vorm van geweldpleging beskerm; met die markreg het aanvanklik konings, later ook ander heersers die voorreg geniet om 'n handelsplek of markstad te stig; en onder die invloed van handelsgildes is die oorspronklike markreg uiteindelik tot 'n stelsel van regsvoorskrifte uitgebou waardeur aan die inheemse handel 'n reeks besondere voorregte verleen is soos byvoorbeeld die stapelreg: handelaars wat op hul reis deur 'n gebied 'n stad binnegekom het, was verplig om hul ware ook vir die plaaslike bewoners te koop aan te bied.


.cc is die Internettopvlakdomein vir die Kokoseilande, 'n Australiese territorium. Die domein word deur VeriSign, 'n dogtermaatskappy van eNIC, geadministreer. Hulle adverteer die domein internasionaal as "die volgende .com". Lys van Internettopvlakdomeine ISO 3166-2:CC (en) IANA se .cc-whois-inligting (en) Die amptelike .cc-webwerf


Die kasteel van Malbork (Duits: Marienburg) is een van die magtigste vestings van die Middeleeuse Europa en die derde grootste kasteelkompleks ná die Praagse Hradčany en die Moskouse Kremlin. Die kasteelkompleks is in die Poolse stad Malbork (Duits: Marienburg) geleë, sowat 60 kilometer suid-oos van Gdańsk aan die Nogat, 'n takrivier van die Wisła- of Weichsel-rivier in sy mondingsgebied. Die kasteel, die grootste ter wêreld wat van bakstene gebou is, het in die 13de en 14de eeu as ordenskasteel van die Duitse Orde aan die oewer van die Nogat-rivier ontstaan. Die kompleks word as een van die uitstekendste voorbeelde van Gotiese argitektuur beskou en is in 1997 deur UNESCO as wêrelderfenis gelys. Dit is al vroeër, in September 1994, deur die Poolse staatspresident as een van die vyftien belangrikste historiese plekke en komplekse in die land aangewys. Die argitektoniese erfenis van die laagliggende landskap van Noord-Pole sluit 'n groter aantal middeleeuse baksteenvestings in waarvan die meeste deur die Duitse Orde opgerig is. Hierdie kastele, waarvan sommige bewaar gebly het en ander lankal in ruïnes lê, getuig nog steeds van die bekwaamheid van hul boumeesters wat die destydse boutegnieke tot volmaaktheid gebring het.


Mariehamn (Fins: Maarianhamina) is die hoofstad en grootste stad van Åland, 'n outonome administratiewe provinsie en gebied van Finland. Die stad het 'n bevolking van 11 161 mense in 2010 gehad en het 'n oppervlakte van 11,79 km². Toe Mariehamn, tans die enigste stedelike nedersetting op die Åland-eilande, in 1861 deur tsaar Aleksander II op 'n smalle landtong tussen twee natuurlike hawens gestig en na die tsarin Maria Alexandrovna vernoem is, was die bevolking 'n skrale dertigtal. Die bloeitydperk van die Ålandse handelsvloot en seevervoer in die 19de en 20ste eeu asook die besluit van die Volkebond om 'n outonome status aan die eilandgroep te verleen, het tot 'n vinnige ekonomiese opswaai gelei. Mariehamn is deesdae 'n gewilde vakansiebestemming vir merendeels Sweedse en Finse toeriste waar groot veerbote, wat van Swede na Finland onderweg is, aandoen. Laat ons rook of ons loop (as ons kan), hoor EU. In: Die Burger, 5 Augustus 1998[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Hainaut of Henegouwe (Frans: Hainaut, Nederlands: Henegouwen, Duits: Hennegau, Pikardies: Hénau, Wallonies: Hinnot) is 'n Franssprekende Belgiese provinsie in Wallonië. Die provinsie het 'n bevolking van 1 323 196 in 2013 gehad en beslaan 'n oppervlakte van 3 800 km² met 'n bevolkingsdigtheid van 350 per km². Die hoofstad is Mons. Hainaut lê in die suidweste van België en grens aan die Franse geweste Nord-Pas-de-Calais en (vir 'n stukkie) Champagne-Ardenne. In die provinsie word naas Frans ook Pikardies gepraat, met uitsondering van die oostelike deel waar Wallonies naas Standaardfrans as omgangstaal gebruik word. Die hartland van Hainaut is 'n voormalige steenkool-mynboustreek waarvan die westelike deel Borinage en die oostelike Swart Land (Pays Noir) genoem word. Uitlopers van die Ardenne-bergreeks strek tot in die oostelike deel van Hainaut. Die belangrikste riviere is die Skelde in Wes-Hainaut en die Samber in Oos-Hainaut. Die hoogste punt (385 m bo seevlak) lê in die dorp L'Escaillère in die munisipaliteit Chimay (Suid-Hainaut).


Hierdie artikel handel oor die taal. Vir die etniese groep, sien Quechua (volk). Quechua (Runa simi, letterlik: "mense se taal") is die belangrikste inheemse taal van Suid-Amerika wat deur sowat 10 miljoen mense in die Andesstreek van Argentinië, Bolivië, Chili, Colombia, Ecuador en Peru gepraat word. Dit word veral deur die Quechua gepraat en vorm saam met Aymara, Guaraní en Spaans die amptelike tale van Bolivië, saam met Spaans van Ecuador asook saam met Aymara en Spaans die amptelike tale van Peru. Daarbenewens was Quechua die amptelike taal van die uitgestrekte Inka-ryk en die uitbreiding van dié taal het met die uitbreiding van dié ryk gepaard gegaan. Quechua word oorwegend in die noorde van Argentinië, in die suide van Bolivië, in die buitenste noorde van Chili, in die buitenste suide van Colombia, in Ecuador en Peru gepraat. Quechua bevat die vier dialekte I (Sentraal), II-A (Noord-Peruaans), II-B (Noordelik) en II-C (Suidelik). Dit vorm sy eie taalfamilie. Sommige taalkundiges groepeer Quechua saam met Aymara onder die Quechumara-tale, hoewel dit algemeen betwis word.


Maakhir (Somalies: Goboleedka Maakhir, Arabies: ماخر / Maakhirian), amptelik Maakhir Staat van Somalië (Somalies: Maamul Goboleedka Maakhiran, Arabies: ولاية ماخر الصومال / Wilaayatul baladul Maakhir balad- aṣ-Ṣūmmāal) is 'n voormalige omstrede gebied in die noordelike deel van Somalië en was tussen 2007 en 2009 'n omstrede gebied. Daar is 'n konflik tussen Puntland en Somaliland oor Maakhir en sedert Januarie 2009 is Maakhir 'n deel van Puntland en word deur Somaliland geëis. Die hoofstad en grootste stad was Badhan. Maakhir het 'n oppervlakte van sowat 700 000 km² en sowat 35 000 inwoners gehad. (en) Worldstatesmen - Maakhir Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die land in Europa. Vir ander gelyknamige gebruike, sien gerus Luxemburg (dubbelsinnig). Luxemburg (Luxemburgs: Lëtzebuerg, [ˈlətsəbuə̯ɕ], luister (hulp·inligting); Duits: Luxemburg, luister (hulp·inligting); Frans: Luxembourg, luister (hulp·inligting)), amptelik die Groothertogdom Luxemburg (Luxemburgs: Groussherzogtum Lëtzebuerg, [ˈgʀəʊ̯sˌhɛχtsoːktuːm ˈlətsəbuːə̯ɕ]; Duits: Großherzogtum Luxemburg, [ˈgʁoːsˌhɛɐ̯tsoːktuːm ˈlʊksm̩ˌbʊɐ̯k], luister (hulp·inligting); Frans: Grand-Duché de Luxembourg, [ɡʁɑ̃ dyʃe də lyksɑ̃buʁ]), is op een na die kleinste staat van die Europese Unie, met 'n oppervlakte van 2 586 km² en 'n bevolking van 563 000 (soos op 1 Januarie 2015). Dit word begrens deur België in die weste en noorde, Frankryk in die suide en Duitsland in die ooste, vervolgens is dit 'n landingeslote land. Die geskiedenis van Luxemburg is onskeibaar verbonde met dié van sy buurlande. Vanweë sy sentrale ligging in Europa was die land van groot strategiese belang vir 'n verskeidenheid moondhede.


Uíge (voorheen Carmona) is die hoofstad van die Uíge-provinsie in Angola. Die stad het 'n bevolking van 119 815 in 2010 gehad. bevoelkerungsstatistik.de


.dk is die agtervoegsel van Deense domeinname. Registrasie word eksklusief deur DK Hostmaster beheer. Om 'n nuwe .dk-domeinnaam te registreer, moet 'n aansoek by 'n amptelike registrateur ingedien word. Na goedkeuring kan die applikant vra dat die registrateur die domein bestuur of dit self via DK Hostmaster doen. Dit is moontlik om domeinname met aksent-karakters soos æ, ø, å, ö, ä, ü, en é te registreer. Lys van Internettopvlakdomeine ISO 3166-2:DK (en) IANA se whois-gegewens vir .dk (da) (en) DK Hostmaster A/S (en) (da) Lys van registrateurs vir .dk


Lughawe Ca Mau (Viëtnamees: Sân bay Cà Mau) is 'n lughawe in Viëtnam. Die lughawe lê 2 km suid van Ca Mau, in die provinsie Ca Mau en is die tuiste van die Viëtnamese lugredery, Vietnam Airlines. Die Lughawe aanloopbaan lengte is 1 500 meter. Die lughawe kan 0,3 miljoen passasiers per jaar bedien. Hierdie artikel is ’n saadjie. Voel vry om Wikipedia te help deur dit uit te brei.


Grytviken is die hoofstad en grootste dorp van die Suid-Georgië en die Suidelike Sandwicheilande, 'n oorsese gebied van die Verenigde Koninkryk. Die dorp is met 'n bevolking van twee mense 'n spookdorp en het 'n oppervlakte van 4 km². Die dorp is in November 1904 deur die Sweedse landmeter Johan Gunnar Andersson gestig. Naby die verlate walvisstasie lê King Edward Point, wat as hoofstad van Suid-Georgië en die Suidelike Sandwicheilande dien. Die stigting van die Grytviken-nedersetting, op 16 November 1904, word toegeskryf aan die Noorse kaptein Carl Anton Larsen. Hy het hom aan die rand van Suid-Georgië gevestig wat reeds deur walvisjagters besoek is. Die naam "Grytviken" is egter Sweeds en beteken "Potbaai". Hierdie naam is twee jaar voor die stigting deur die Sweedse argeoloog en geoloog Johan Gunnar Andersson gegee, na die flesse wat gebruik is om lewertraan te berei. Die bekende Arktiese ontdekkingsreisiger Ernest Shackleton is in die Grytviken-begraafplaas begrawe. Hy is in 1922 aan boord van die Quest dood terwyl sy boot in die hawe geanker het. Die oorskot van sy kollega Frank Wild is ook hier herbegrawe.


Skerwegerig, ook bekend as ostrasisme (Grieks: Εξωστρακισμός, exo (uit)-ostrakismos) was 'n prosedure van die Atheense demokrasie waarin enige landsburger uit die stadstaat Athene verban kon word vir tien jaar. Terwyl daar by sekere gevalle duidelik publieke gramskap jeens die slagoffer geheers het, is skerwegerig ook as voorsorgmaatreël gebruik. Dit is aangewend om groot konfrontasies te ontlont tussen wedywerende politici (deur een van hulle van die toneel te verwyder), of vir verbanning van 'n potensieële tiran. Sodoende is iemand wat as 'n bedreiging vir die staat beskou is geneutraliseer. Van deurslaggewende belang is dat daar geen verband tussen skerwegerig en regsgerig was nie. Daar was geen aanklag of verdediging nie, en die verbanning was nie 'n daadwerklike strafmaatreël nie; dit was bloot 'n bevel van die Atheense bevolking dat een van hul getal vir tien jaar afwesig moes wees. Die maatreël moet onderskei word van die moderne gebruik van die terme "ostraseer" of "ostrakeer", wat oor die algemeen verwys na informele uitsluitingswyses van 'n groep deur vermyding.


Halle (amptelik Halle (Westfalen)) is 'n dorp in die Duitse deelstaat van Noordryn-Wesfale, met 'n bevolking van 21 058 mense in 2009. "www.it.nrw.de/statistik". Geargiveer vanaf die oorspronklike op 30 Augustus 2010. Besoek op 17 Augustus 2010. Hierdie artikel is ’n saadjie. Voel vry om Wikipedia te help deur dit uit te brei.


Egoli: Afrikaners is plesierig is 'n oorwegend Afrikaanse vollengte rolprent met Engelse onderskrifte wat op 16 Junie 2010 in teaters in Suid-Afrika begin draai het. Die rolprent is vervaardig nadat die laaste Egoli TV-sepie op 31 Maart 2010 uitgesaai is. Die rolprent het 'n ouderdomsperk van 13GT (geweld, taal). Die skrywer en vervaardiger is Franz Marx, die regisseur is Bromley Cawood en die hoofrolle word deur David Rees en Darren Kelfkens vertolk. Marx was gekant teen die vertoon van Engelse subtitels omdat hy glo dat dit meer steurend op die grootskerm as op televisie is. Nu Metro het egter aangedring dat subtitels vir Engelse kykers aangebring word omdat die rolprent meer Afrikaans as die TV-reeks bevat. Die rolprent is 'n drama. David Rees as Niek Naudé Darren Kelfkens as Joe Tiffany Kelly as Sonet Michelle Beling as Candy Shaleen Surtie-Richards as Nenna Christine Basson as Nora Brümilda van Rensburg as Louwna Casper de Vries as Pa Duif Lerato Motau as TJ Christina Storm as Bienkie Kaz McFadden as Nenna se kleinseun Niek en Joe doen saam diens op die grens.


Bongani Sandile Khumalo (gebore op 6 Januarie 1987 in Manzini, Swaziland) is 'n Suid-Afrikaanse sokkerspeler wat as 'n verdediger vir Supersport United en die Suid-Afrikaanse nasionale sokkerspan speel. Khumalo is in Swaziland (nou eSwatini) gebore. Hy trek saam met sy ouers na Pretoria toe hy slegs twee jaar oud was. Khumalo het sy eerste doel op internasionale vlak op 22 Junie 2010 tydens die FIFA Sokker-Wêreldbekertoernooi in 2010 in 'n wedstryd teen Frankryk aangeteken. "B. Khumalo". Soccerway. Geargiveer vanaf die oorspronklike op 10 Oktober 2019. Besoek op 16 April 2014. FIFA se statistieke Geargiveer 4 November 2012 op Wayback Machine Loopbaangeskiedenis Hierdie artikel is ’n saadjie. Voel vry om Wikipedia te help deur dit uit te brei.


Die Europese jaguar (Panthera (onca) gombaszoegensis) het sowat 1,5 miljoen jaar gelede geleef en is die oudste bekende Panthera-spesie van Europa. Fossieloorblyfsels is eerste in op die Olivola-terrein in Italië gevind, wat allereers onder die sinoniem Panthera toscana bekend gestaan het en ook in ander Italiaanse streke gevind is. Later is soortgelyke fossiele ook in Engeland, Duitsland, Spanje, Frankryk en Nederland opgegrawe. Dit word soms as 'n subspesies van die jaguar, Panthera onca, erken. Europese jaguars was groter gebou as dié wat in Suid-Amerika gevind is, en kon moontlik groter prooi plattrek. 'n Spesie soortgelyk aan die Panthera gombaszoegensis, wat uit die Pleistoseen Oos-Afrika dateer, het oor beide leeu- en tierkenmerke beskik. Die Europese jaguar was moontlik 'n alleenlopende dier. Daar word dikwels aangevoer dat hierdie katsoort 'n bosbewoner was, ooreenkomstig met die gedrag en gewoontes van die moderne jaguar, hoewel onlangse bevindinge daarop dui dat die verbintenis tussen die Europese jaguar en woudgebiede nie soseer so sterk is as wat voorheen aangeneem is nie. A. Turner: The big cats and their fossil relatives.


Die Suidelike Halfrond is die helfte van 'n planeet se oppervlak wat suid van die ewenaar lê. Die Suidelike Halfrond beslaan allesins of gedeeltes van vier vastelande (Antarktika, Australië, die meeste dele van Suid-Amerika en die suidelike helfte van Afrika) vier wêreldseë (Suid-Atlantiese, Indiese, Suid-Stille en Suidelike Oseaan) en die meeste van Oseanië. Etlike eilandjies van die Asiatiese vasteland af is ook in die Suidelike Halfrond geleë. Die somer duur vanaf Desember tot Maart en die winter vanaf Junie tot September. 22 of 23 September is die lente se dag-en-nagewening en 20 of 21 Maart is die dag-en-nagewening van die herfsgety. Die klimaat in die Suidelike Halfrond is oor die algemeen geneig om ietwat meer gematig te wees as dié wat in die Noordelike Halfrond is, met die uitsondering van Antarktika, wat kouer is as Arktika. Die rede wat hiervoor aangevoer kan word, is dat daar meer see as landgebied in die Suidelike Halfrond aanwesig is. Water verwarm en verkoel stadiger as die land.


Kaap Kolka (Lets: Kolkas rags, Lyfs: Kūolka nanā) is die mees noordwestelike punt van die Letlandse provinsie Koerland (Kurzeme) waar die Oossee en die Golf van Riga ontmoet. Na die stormagtige Kaap Kolka word derhalwe ook as die "Kaap van Twee Seë" verwys. Kaap Kolka is aan die Seestraat van Irbe (Irves Saurums) geleë wat as natuurlike grens met Estland dien. Die eiland Ruhnu in die middel van die Golf van Riga maak reeds deel uit van Estland. Aangesien die stromings van die Oossee en die Golf van Riga by die kaap ontmoet, is die see hier besonder onstuimig sodat mens op die plaaslike strande dikwels ontwortelde of rottende boomstamme teenkom. Talle skepe en bote het voor Kaap Kolka vergaan sodat soms ook skeepsplanke strand toe gespoel word. Die oorblyfsels van die ou vuurtoring van Kaap Kolka kan nog steeds by die strand besigtig word. Die huidige vuurtoring is in 1884 op 'n sandbank opgerig wat ses kilometer wyd in die Oossee strek. In vergelyking met die besige Jūrmala is Kaap Kolka nog nouliks vir toerisme ontwikkel, alhoewel 'n aantal welvarende Letlanders hier al hul somervilla's laat oprig het en parkeerterrein naby die kaap gebou is.


Die FIFA Sokker-Konfederasiebeker in 2003 is van 18 tot 29 Junie 2003 in Frankryk aangebied. Dit was die vierde sokker-konfederasiebeker wat onder FIFA se vaandel aangebied is. Frankryk, die gasheerland en verdedigende kampioen van 2001, wen die toernooi nadat hulle Kameroen in die eindstryd klop. Turkye eindig derde en Colombia in die vierde plek. Die toernooi word ontsier deur die dood van die Kameroense sokkerspeler Marc-Vivien Foé, wat in die wedstryd teen Colombia op die veld aan 'n akute hartstilstand oorlede is. Wedstryde is in die volgende stede gespeel: (en) fifa.com: FIFA Confederations Cup France 2003, France retain crown in tournament hit by tragedy Geargiveer 25 November 2016 op Wayback Machine (en) fifa.com: FIFA Technical Report – Part 1 Geargiveer 4 Maart 2016 op Wayback Machine (en) fifa.com: FIFA Technical Report – Part 2 Geargiveer 5 Maart 2016 op Wayback Machine (en) fifa.com: FIFA Technical Report – Part 3 Geargiveer 5 Maart 2016 op Wayback Machine (en) rsssf.com: Intercontinental Cup for Nations 2003


Die term sloep (Engels: sloop, Nederlands: sloep, Nederduits: Schlup) verwys tans na klein seilbote (jagte) vir watersportdoeleindes in kuswaters, met 'n enkele mas en 'n langsskeepseil (voor- en agterseil). Omdat sloepe danksy hul hoë maste en driehoekige seile baie vinnig windop kan seil, was hulle 'n gewilde boottipe vir seerowers in die Karibiese See wat ná 'n aanval vinnig moes vlug. Die etimologie en ontwikkelingsgeskiedenis van sloepe is ingewikkeld, onder meer omdat seelui bote en skepe voor die 19de eeu meestal volgens die vorm van hul romp, en juis nie soos vandag volgens die seilplan of tuigasie nie, geklassifiseer het. Die term is afgelei van die 16de eeuse Nederlandse sloep wat na oop roeibote verwys het wat vroeër op die dek van 'n groter skip geplaas is. Hulle was ingerig as landings- of reddingsbote. Hoe groter skepe gebou is, hoe groter is ook sloepe ontwerp om uiteindelik van een of twee maste en van verskeie seile voorsien te word. Geleidelik het sloepe tot belangrike seilbote vir gebruik in Nederlandse kuswaters of op binnelandse waterliggame ontwikkel.


Die Madibeng Plaaslike Munisipaliteit is een van die plaaslike munisipaliteite in die Bojanala Platinum-distriksmunisipaliteit in Noordwes, Suid-Afrika. Nedersettings in die munisipaliteit: Beestekraal Brits (setel) De Wildt Hartbeespoort (die ou Schoemansville) Mooinooi en andere. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Die Westonaria Plaaslike Munisipaliteit is een van die plaaslike munisipaliteite in die Wesrand-distriksmunisipaliteit in Gauteng, Suid-Afrika. Hierdie artikel is ’n saadjie. Voel vry om Wikipedia te help deur dit uit te brei.


Die Mandeni Plaaslike Munisipaliteit is een van die Plaaslike Munisipaliteite in die iLembe-distriksmunisipaliteit in KwaZulu-Natal, Suid-Afrika. Nedersettings in die munisipaliteit: Darnall Dunn's Reserve iSithebe Mandeni Nyoni Sundumbili Tugela Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Richmond kan wees: Richmond, Johannesburg, voorstad van Johannesburg Richmond, KwaZulu-Natal Richmond, Noord-Kaap Richmond Plaaslike Munisipaliteit Richmond, Wes-Kaap, voorstad van Kaapstad Richmond, Virginië, hoofstad van die Amerikaanse deelstaat Virginië Richmond, Surrey, Londen


Los Ángeles is 'n stad in Chili met 300 000 inwoners (2012). Losangeles.cl Hierdie artikel is ’n saadjie. Voel vry om Wikipedia te help deur dit uit te brei.


Die Matlosana Plaaslike Munisipaliteit (voorheen Klerksdorp Plaaslike Munisipaliteit) is een van die plaaslike munisipaliteite in die Dr. Kenneth Kaunda-distriksmunisipaliteit in Noordwes, Suid-Afrika. Nedersettings in die munisipaliteit sluit in: Klerksdorp Orkney Dominionville Doringkruin Hartbeesfontein Kanana Stilfontein Tigane Umzimhle Vaal Reefs Hierdie artikel is ’n saadjie. Voel vry om Wikipedia te help deur dit uit te brei.


Rjazjenka (Oekraïens пряжене молоко of ря́жанка, Russies ряженка) is 'n soort suurmelk met 'n vetgehalte tussen 3 en 8 persent wat met Streptococcus thermophilus gefermenteer word. Sy kenmerkende bruinerige kleur ontstaan tydens die karameliseringsproses, die sogenaamde Maillard-reaksie. Daar word egter ook produkte aangebied wat met gekarameliseerde suikerstroop gekleur is. Rjazjenka staan as Oekraïne se nasionale drank bekend, maar word ook in aangrensende lande soos Rusland en Estland vervaardig. As gevolg van Oos-Europese immigrasie het dit lankal ook ingang gevind tot lande soos Duitsland. Rjazjenka is tradisioneel deur boere gemaak wat die hitte van hul steenoonde ook ná die broodbak wou gebruik. So het hulle klein potte, sogenaamde gletsjiks, met 'n mengsel van melk en room verhit tot net onder kookpunt (90 °C) en hulle dan in die oond geplaas. Op die volgende dag is jogurtkulture bygevoeg en die melk teen sowat 40 °C gefermenteer. Ná 'n dag of so teen relatief hoë temperatuur is die melk meestal met 'n bruinerige kors oordek, maar het in elk geval danksy die karameliseringsproses 'n geel of bruinerige kleur.


Die artikel bespreek die dorp, vir inligting oor die gelyknamige rivier, sien Stormsrivier. Stormsrivier is 'n dorpie in die Oos-Kaap, Suid-Afrika. Dit is geleë by die rivier met dieselfde naam. Vroeër jare het die N2 nasionale pad van Plettenbergbaai deur Stormsrivier en die Stormsrivierpas gegaan na Port Elizabeth. Met die voltooiing van die Groot Stormsrivierbrug in 1951 is die N2 herlei verby die dorp en die pas. Die Otterwandelpad begin by Stormsriviermond. Lys van dorpe in Suid-Afrika "Hoofplek Stormsrivier". Sensus 2011. Passes & Poorte. Getaway. Marion Whitehead. ISBN 978-1-77009-805-3 Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die Jozini Plaaslike Munisipaliteit is een van die plaaslike munisipaliteite in die Umkhanyakude-distriksmunisipaliteit in KwaZulu-Natal, Suid-Afrika. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Van Stadenskloofbrug is in die Oos-Kaap, Suid-Afrika. Die brug dra 'n smalspoorlyn oor die Van Stadensrivier net noord van die Van Stadensrivierbrug wat die N2 oor dieselfde ravyn dra. Die staal-en-betonbrug wat 156 m lank en 77 m hoog is, is die hoogste smalspoorbrug ter wêreld. Dit is in 1905 gebou. Padlangs deur Suid-Afrika. 2010. ISBN 978-1-77007-751-5 Hierdie artikel is ’n saadjie. Voel vry om Wikipedia te help deur dit uit te brei.


Die Vulamehlo Plaaslike Munisipaliteit was een van die plaaslike munisipaliteite in die Ugu-distriksmunisipaliteit in KwaZulu-Natal, Suid-Afrika. In 2016 is die munisipaliteit verdeel tussen eThekwini en uMdoni. Die setel van die Vulamehlo Plaaslike Munisipaliteit was buite die gebied geleë, in die uMdoni Plaaslike Munisipaliteit Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Heyshopedam is geleë in die Assegaairivier in Mpumalanga, Suid-Afrika. Dit is voltooi in 1983. Die wal is 29 m hoog en die bakmaat is 451 miljoen m3. Lys van grootste damme in Suid-Afrika Die Suid-Afrikaanse Gids: feite en wenke. Isabel Uys. 2009 ISBN 978-1-86919-324-9 Hierdie artikel is ’n saadjie. Voel vry om Wikipedia te help deur dit uit te brei.


Oosterhout is 'n stad en munisipaliteit in die Nederlandse provinsie Noord-Brabant, geleë noordoos van die stad Breda in die Baronie van Breda. Die munisipale gebied het sowat 54 000 inwoners (2012) en 'n oppervlakte van 73 km². (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Weert (Limburgs: Wieërt) is 'n stad en munisipaliteit in die Nederlandse provinsie Limburg, geleë aan die grens met die provinsie Noord-Brabant en die Belgiese provinsie Limburg, in die streek van Die Peel. Noordoos lê die munisipaliteit Nederweert. Die munisipale gebied het sowat 50 000 inwoners (2019) en 'n oppervlakte van 106 km². Deur die stad vloei die Zuid-Willemsvaart-kanaal. In 1414 het Weert stadsregte gekry. Die stad staan bekend vir die Weerter vlaai-gebak. Weert herberg 'n Gotiese hallekerk, die Katolieke Sint-Martinuskerk wat dateer uit 1456. Elke 13de Maart wat op 'n Saterdag val of anders die daaropvolgende Saterdag word in die stad 'n perdemark gehou. Die perdemark is in 1563 ingestel. Ook word jaarliks in Julie die twee dae durende Bospop-musiekfees gehou, waar veral (ook veel internasionale) rock-musiekgroepe speel. Plekke in die munisipale gebied van Weert: Altweerterheide, Boshoven, Laar, Stramproy, Swartbroek, Tungelroy en Weert (stad). Nederlandstalige Wikipedia (nl) Die amptelike webwerf van die munisipaliteit Wikimedia Commons het meer media in die kategorie Weert. Hierdie artikel is ’n saadjie.


Brandvlei is 'n dorpie in die hart van die Boesmanland, Noord-Kaap, Suid-Afrika. Dit is geleë langs 'n groot pan. Die dorpie het in 1961 munisipale status verkry. Sout word in die omgewing ontgin. Daar is ook verskeie Boesmantekeninge te sien in die omgewing. Volgens oorlewering het die dorpie sy naam gekry toe 'n ou trekboer ene 'ou Brand' die droë gras per ongeluk aan die brand gesteek het, vandaar die naam Brandvlei. Verneukpan is halfpad tussen Brandvlei en Kenhardt. Lys van dorpe in Suid-Afrika B.P.J. Erasmus: Op Pad in Suid-Afrika. 1995. ISBN 1-86842-026-4 "Hoofplek Brandvlei". Sensus 2011. Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Lānaʻi of Lanai (ləˈnaɪ in Engels en laːˈnɐʔi of naːˈnɐʔi in Hawais) is die sesde grootste eiland in die Hawaii-argipel met 'n oppervlakte van 364 km². Die eiland staan ook as "Pynappel-eiland" bekend – 'n verwysing na die verlede toe die hele eiland as 'n pynappelplantasie gedien het. Lānaʻi het ook ná die Polinesiese volksplanting op die Hawaii-eilande eeue lank onbewoon gebly en is volgens legendes alleenlik deur spoke bewoon – vandaar die tweede bynaam, "Spookeiland". Die eerste Polinesiese setlaars het hulle uiteindelik omstreeks 1400 op Lānaʻi gevestig. Die enigste nedersetting op Lānaʻi is Lānaʻi City. Die eiland het min of meer die vorm van 'n komma, waarvan die langste gedeelte 'n wydte van sowat 29 km het. Dit word in die noorde deur die Kalohi-kanaal van die buureiland Molokai en in die ooste deur die ʻAuʻau-kanaal van Maui geskei. Die potensiaal van toerisme op Lānaʻi word geleidelik ontsluit. Baie van die eiland se besienswaardighede en bakens word in meer afgeleë gebiede gevind en kan net met vierwiel-aangedrewe voertuie bereik word.


Big Sur is 'n yl bevolkte kusstreek in Sentraal-Kalifornië waar die Santa Lucia-bergreeks skielik uit die Stille Oseaan verrys. Sy naam is afgelei van die Spaanse el sur grande ("die groot suide") of el país grande del sur ("die groot Suidland"). Toe die gebied in 1848 deur Meksiko aan die Verenigde State afgestaan is, was dit die laaste Amerikaanse grensstreek (frontier). Nog tot 1937, toe die snelweg tussen Carmel en San Simeon (Kalifornië se Staatsroete 1 of California State Highway 1) ná 'n boutyd van 18 jaar geopen is, was Big Sur een van die mees afgeleë streke in Kalifornië en die hele Verenigde State. In Mei 2017 het deurdringende reëns modderstortings veroorsaak. Ná 'n storting naby Mud Creek op 22 Mei is Staatsroete 1 gesluit en Big Sur maande lank van die buitewêreld afgesny. Die streek bied puik uitsigte wat van Big Sur 'n gewilde toeristebestemming maak. Cone Peak (1 571 m bo seevlak) is die hoogste bergpiek langs die kuslyn van die 48 vastelandse Amerikaanse deelstate.


Maraisburg is 'n voorstad van Roodepoort in Gauteng. Dit word begrens deur, kloksgewys van die weste: Florida, Florida-Noord, Delarey, Industria-Noord en Bosmont. ’n Stukkie in die ooste lê aan die ander kant van die N1 Westelike Verbypad en ’n ewe klein gedeelte in die noordweste ander kant Ontdekkersweg. Die oos-wes-spoorlyn verdeel Maraisburg in min of meer twee gelyke dele. Maraisburg is aangelê op die plaas Paardekraal en genoem na die eienaar, Abraham Petrus Marais. Reeds in 1904 is dit met Roodepoort geamalgameer. Intussen het ene Daniël Marais, diaken van die NG gemeente Burgersdorp, omstreeks 1870 ontdek sommige jong mense van 14 tot 16 jaar in die omgewing van sy plaas was nog nie gedoop nie. Deur sy toedoen is die plaas Boorfontein gekoop om as skool- en kerkplek te dien en so is die dorp Maraisburg in 1873 aangelê. Ten einde verwarring met die (jonger) Maraisburg aan die Rand te voorkom, is die dorpie se naam in 1911 na Hofmeyr verander ter ere van Onze Jan Hofmeyr. Eers in die 1970's is die NG gemeente se naam ook verander, na NG gemeente Hofmeyr, pleks van Maraisburg.


Alicedale is 'n spoorwegaansluiting in die Oos-Kaap, Suid-Afrika. Van hier swaai 'n takspoorlyn na Grahamstad vanaf die hoofspoorlyn tussen Johannesburg en Port Elizabeth. Die dorp was 'n spoorweg-opleidingskool gedurende die 19de en 20ste eeue, vandaar die pragtig bewaarde, historiese rooi siersteengebou wat nou die ontvangsarea van die hotel-oord op die dorpie huisves. Alicedale is vernoem na mev. Alice Slessor (gebore Dale), die eggenote van die ingenieur in beheer van spoorkonstruksie. Die naaste twee dorpies is Riebeek-Oos en Paterson terwyl Grahamstad 45 km oos lê. Die Boesmansrivier vloei by Alicedale verby. Daar is 'n puik 18-putjie gholfbaan by die Bushmans River Sands Hotel op die dorpie. Die hele baanuitleg is op die oewers van die Boesmansrivier, met verskillende waterhindernisse om te trotseer. Lys van dorpe in Suid-Afrika Op Pad in Suid-Afrika. B.P.J. Erasmus. 1995 ISBN ISBN 1-86842-026-4 Ensiklopedie van Suidelike Afrika. Eric Rosenthal 1967 Som van die Hoofplekke Alicedale en KwaNonzwakazi - Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Shenzhoupterus chaoyangensis is 'n pterosourus wat tydens die Vroeë Kryt-periode geleef het in die gebied van die huidige Volksrepubliek China. Die spesie is in 2008 beskryf deur Lü, Unwin en Zhang op grond van 'n volledige fossiel uit die Jiufotang-formasie (vroeë Aptium, ongeveer 120 miljoen jaar gelede) in die provinsie Liaoning. Die genusnaam verbind 'n ou naam vir China, 神州 of Shenzhou, "die Goddelike land", met die Griekse pteron, "vlerk", wat baie in pterosourusname gebruik word. Die spesienaam verwys na die Sjinese distrik Tsjaojang, waar die fossiel gevind is. Die holotipe, HGM 41HIII-305A (in die Henan-geologiemuseum in Zhengzhou), bestaan uit 'n enkele plaat, wat baie goed bewaar is, van 'n ongeskonde geraamte insluitende die skedel. Die geheel rus op sy kant wat tot gevolg gehad het dat vlerke, rompdele en pote deurmekaar lê. Die beendere is baie platgedruk. Shenzoupterus het 'n vlerkspan van 140 cm gehad en was tandloos.


.lk is die Internettopvlakdomein vir Sri Lanka. Lys van Internettopvlakdomeine IANA se whois-inligting vir .lk


.in is die Internettopvlakdomein vir Indië. Lys van Internettopvlakdomeine IANA se whois-inligting vir .in


.is is die Internettopvlakdomein vir Ysland. Lys van Internettopvlakdomeine IANA se whois-inligting vir .is


Die Koninklike Lyfwagte ((da) Den Kongelige Livgarde) is ’n leërregiment van die Deense Weermag wat in 1658 deur Koning Frederik III op die been gebring is. Dit verrig twee take: eerstens dien dit as ’n frontlinie-gevegseenheid en tweedens as ’n wag/seremoniële eenheid vir die Deense monargie. Die Koninklike Lyfwagte bied beskerming as wagte by die Amalienborgpaleis, Kastellet (’n deel van die ou verskansing van Kopenhagen), Rosenborgkasteel/garnisoen van die Lyfwagte in Kopenhagen en die garnisoen in Høvelte. By geleentheid sal daar ook wag gehou word by Frederiksborg-paleis, Marselisborgpaleis, Gråstenpaleis, Christiansborgpaleis en ander plekke binne die Deense koninkryk. Die uniform wat die Koninklike Lyfwagte dra terwyl hulle in diens is, is donkerblou. Die volle mondering stem baie ooreen met dié van die Lyfwag te Voet-regimente van die Britse Weermag: ’n skarlakenrooi soldatebaadjie, blou broek en ’n beervelhooftooisel met die regiment se baretkenteken op (die son en Koninklike Wapenskild), saam met die simboliese infanteriesabel, wat deel is van die buit uit die Eerste Sleeswykoorlog (1848-1850) en oorspronklik ’n Franse infanteriesabel was.


.mc is die Internettopvlakdomein vir Monaco. Lys van Internettopvlakdomeine IANA se whois-inligting vir .mc


Linköping (uitgespreek [ˈlɪnɕøːpɪŋ]) is 'n stad in suidelike Swede, met 104 232 inwoners in 2010. "Tätorter 2010" (PDF) (in Sweeds met Engelse opsomming). Statistics Sweden. Geargiveer vanaf die oorspronklike (pdf) op 14 Maart 2019. Besoek op 26 September 2011.AS1-onderhoud: onerkende taal (link) Hierdie artikel is ’n saadjie. Voel vry om Wikipedia te help deur dit uit te brei.


.ro is die Internettopvlakdomein vir Roemenië. Lys van Internettopvlakdomeine IANA se whois-inligting vir .ro


Die Benede-Oranjeriviervallei is in die Noord-Kaap van Suid-Afrika geleë. Die streek begin by Prieska en sluit die smal strook grond weerskante van die Oranjerivier tot by Onseepkans in. Die Boegoebergdam lê ook in die streek naby Groblershoop. Die Oranjerivier oorheers die streek; die meeste mense in die streek is direk of indirek betrokke by aktiwiteite met water uit die rivier. Water word by Upington en Kakamas uit die rivier gekeer waar intensiewe besproeiing beoefen word. Die spoelgrond is vrugbaar. Die wingerde van Upington tot by Kakamas lewer van die beste sultanadruiwe en rosyne in die wêreld. Ander druiwekultivars word ook verbou tesame met bone, lensies, ertjies, sagtevrugte, sitrus, lusern, koring en katoen. Kakamas is beroemd vir sy taaipitperskes. Tussen Upington en Kakamas vloei die rivier breed, party plekke tot 2 km met baie eilande tussenin waarvan die bekendste Kanoneiland is. Kanoneiland is naby Keimoes en word ook intensief bewerk. Die Augrabieswaterval is net noordwes van Kakamas. Die N10 en N14 nasionale paaie gaan deur die streek terwyl die Sishen-Saldanha Spoorlyn die streek net noord van Groblershoop kruis. Lys van streeksname in Suid-Afrika Op Pad in Suid-Afrika.


Drie Susters (Engels: Three Sisters) is 'n landformasie en bekende landmerk in die Noord-Kaap, Suid-Afrika op die N1 nasionale pad tussen Beaufort Wes en Richmond. Drie Susters se naam is ontleen van drie byna identiese koppies (heuwels) net oos van die N1 nasionale pad. Die koppies is met dolomiet gekroon en is rondawelagtig in voorkoms. Die plaas waarop die heuwels geleë is se naam is "Three Sisters". Daar is 'n ook 'n spoorhalte waar treine in die verlede goedere vir die omliggende landbougemeenskap op- en afgelaai het. Die diens is egter al jare gelede gestaak. Naby die heuwels is daar 'n groot vulstasie. Net noord van die vulstasie skei die N1 nasionale pad (via Bloemfontein) en N12 nasionale pad (via Kimberley) op pad na die noorde. Pieter Koen se trefferliedjie "3 Susters van Drie Susters" is geïnspireer deur die pleknaam. Lys van dorpe in Suid-Afrika Watervalspruit (Karoo) B.P.J. Erasmus: Op Pad in Suid-Afrika. 1995. ISBN 1-86842-026-4 Padlangs deur Suid-Afrika. 2010. ISBN 978-1-77007-751-5 Musiekvideo waarin die Drie Susters gesien kan word. op YouTube


Milnerton is 'n noordelike voorstad van Kaapstad, genoem na sir Alfred Milner. Die dorp is 11 km vanaf Kaapstad se middestad. Die voorstad het 'n bevolking van 95 630 in 2011 gehad. Dit is in 1898 gestig en het 'n munisipaliteit geword in 1955. Die Milnerton-vuurtoring is 'n vuurtoring aan die Atlantiese Oseaan wat skepe waarsku wat Tafelbaai wil binnegaan. Milnerton was 'n munisipaliteit van 1955 tot 1996; deel van die Blaauwberg-oorgangsmunisipaliteit van 1996 to 2000; en is sedert 2000 deel van die Kaapstadse metropool. Milnerton se munisipale raad het in 1963 'n wapen aangeneem. Dit is later by die Kaapse Provinsiale Administrasie (in 1966) en die Buro vir Heraldiek (in 1968) geregistreer : Ingeboe kepersgewys verdeel van goud, belaai met twee rooi perdeysters, en golwend gedwarsbalk van blou en silwer van agt stukke. Die helmteken was 'n uitkomende rooi perd, en die wapenspreuk "Per mare per terram". Dr. Cornelis Pama het die wapen ontwerp. Kaap die Goeie Hoop Offisiële Koerant 3332 (18 Februarie 1966). National Archives of South Africa : Data of the Bureau of Heraldry.


Die Kannaland is 'n vallei in die Wes-Kaap, Suid-Afrika tussen Barrydale en Oudtshoorn. Aan die noorde is die Rooiberg en aan die suide die Langeberg. Die naam is waarskynlik afgelei van die Khoikhoi se woord vir die eetbare wortel van 'n sekere tipe vygie. Vanwyksdorp is die geografiese hoofdorp van Kannaland. Kannaland Plaaslike Munisipaliteit Lys van streeksname in Suid-Afrika Die Suid-Afrikaanse Gids: feite en wenke. Isabel Uys. 2009. ISBN 978-1-86919-324-9 Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Die Kogmanskloof (gewoonlik Cogmanskloof) is 'n bergpas in die Wes-Kaap, Suid-Afrika as deel van R62 provinsiale pad. Die pas verbind Ashton in die Boland met Montagu in die Klein Karoo en gaan oor die Langeberg. Die pas is deur Thomas Bain gebou en in 1877 voltooi. Dit was een van die eerste deurgange deur die Langeberg na die binneland. Die eerste pas was 'n ruwe waspoor. Dit het die loop van die Kogmansrivier deur die kloof gevolg en die rivier verskeie kere gekruis. Oorstromings het gereeld die pas gesluit. Thomas Bain en sy span het in 1873 begin werk aan die pas. Die nuwe pas is op 28 Februarie 1887 geopen. Die koste van die pas was £12 000. Die pad is gedurende 1931 geteer. 'n Kenmerk van die pas is die tonnel van 15m lank en 5m hoog deur die Kalkoenkrans. Die bouval van 'n fort wat tydens die Tweede Vryheidsoorlog bo-op die Kalkoenkrans gebou is, is nog sigbaar. Die nuwe moderne hoofweg is gedurende 1953 voltooi. Lys van bergpasse in Suid-Afrika Standard Encyclopaedia of Southern Africa, deel 3. Kaapstad: Nasou, 1971 Op Pad in Suid-Afrika.


Die Makana Plaaslike Munisipaliteit is een van die plaaslike munisipaliteite in die Sarah Baartman-distriksmunisipaliteit in die Oos-Kaap, Suid-Afrika. Nedersettings in die munisipaliteit Albanie Alicedale Eluxolweni Fingo Village Fort Brown Glen Graig Grahamstad (setel) Kopke Mayfield Riebeek-Oos Salem Seven Fountains Sidbury Vukani Xolani Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die Sondagsriviervallei Plaaslike Munisipaliteit (Engels: Sunday's River Valley) is een van die Plaaslike Munisipaliteite in die Sarah Baartman-distriksmunisipaliteit in die Oos-Kaap, Suid-Afrika. Nedersettings in die munisipaliteit: Kirkwood (setel) Addo Barsheba Bontrug, insl. Moses Mabida Enon, Oos-Kaap Kinkelbos Paterson Sunlands Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.